Αλέκος Συσσοβίτης | Oroskopos.tv\nΈνας καταπληκτικός ηθοποιός. Ένας πολύ δυνατός άνθρωπος, που έφτιαξε την μοίρα του με τα χέρια του. Δυνατή αντρική φιγούρα, που ο φακός τον αγαπάει πολύ, κάνοντας και τον θεατή να τον αγαπήσει. Ένας γνήσιος Θεσσαλονικιός, με μεγάλη αγάπη για την πόλη του. Είναι ο κλασικός μεσόγειος άντρας, με τα σταράτα χρώματα, το μαγνητικό βλέμμα, την ιερή τρέλα του καλλιτέχνη.\nΤον γνωρίσαμε αρχικά μέσα από τον κινηματογράφο, και το θέατρο ήρθε με την σκληρή δουλειά και την προσήλωση του Αλέκου Συσσοβίτη στην τέχνη του, που κυριολεκτικά την κατέκτησε. Είναι μια εντελώς ιδιάζουσα περίπτωση ηθοποιού, αφού δεν έχει περάσει από σχολή, και δεν ήταν στην μοίρα του, όντας ένα παιδί με τελείως διαφορετικό προσανατολισμό, να μας χαρίσει αυτά που μας χάρισε με τις ερμηνείες του.\nΌταν πρωτοεμφανίστηκε στα ελληνικά θεατρικά δρώμενα, κάποιοι βιάστηκαν να μιλήσουν για διάττοντα αστέρα. Ένας έμπειρος και στέρεα μορφωμένος κριτικός θεάτρου, ο Γιώργος Σαρηγιάννης των «Νέων», κατάλαβε εύκολα, με την κοφτερή ματιά του ότι εδώ έχουμε ένα φαινόμενο, και το 2003 έγραψε:\nΈναν ολοκληρωμένο καινούργιο ηθοποιό έχει αποκτήσει πια το θέατρό μας. Το όνομά του, Αλέκος Συσσοβίτης\nΟ Αλέκος Συσσοβίτης είναι ένας άνθρωπος που άκουσε τι του ψιθύρισε η μοίρα του, έχει έναν καλό διάλογο μαζί της. Τι ζώδιο είναι, για να μπορούμε να τον καταλάβουμε καλύτερα, πριν ακούσουμε τον ίδιον να ξετυλίγει την χρυσή κλωστή της καριέρας του;\nΟ Αλέκος Συσσοβίτης λοιπόν, είναι Σκορπιός. Ανήκει στο δεύτερο δεκαήμερο. Κυβερνήτης του Σκορπιού είναι ο άρχων του κάρμα και της αναγέννησης, ο Πλούτωνας, ο πιο μυστηριακός πλανήτης.\nΑλλά, η προσωπικότητα του Αλέκου χρωματίζεται από τον ονειρικό Ποσειδώνα. Δεν μπορούμε να μην σημειώσουμε την εκπληκτική σύμπτωση: ένας Σκορπιός, ζώδιο του Νερού, με Κυβερνήτη τον Ποσειδώνα, τον θεό της θάλασσας, γίνεται ευρύτατα γνωστός από μια ταινία που λέγεται ελεύθερη κατάδυση! Μα, πόσο πιο μοιραίο;\nΟ Ποσειδώνας αστρολογικά είναι ο κατ’ εξοχήν πλανήτης των καλλιτεχνών. Και αυτό μας εξηγεί, γιατί ο Αλέκος παρέκαμψε εύκολα την ακαδημαϊκή οδό των σχολών. Γιατί απλά, κυλάει στο αίμα του και το ταλέντο, και η σχέση του με την τέχνη. Φυσικά και αβίαστα έφτασε εκεί που έτσι κι αλλιώς θα έφτανε, στο όνειρο, στην απόδραση από την πραγματικότητα μέσα από την μαγεμένη επίδραση του θεού που επιβλέπει τον βυθό της ανθρώπινης ψυχής, και ανασύρει σαν μαργαριτάρια ό,τι καλύτερο έχει μέσα της. Οι ρόλοι που έχει ερμηνεύσει ο Αλέκος, είναι τα μαργαριτάρια της ψυχής του, ανόθευτα, πολύτιμα, μυστηριακά.\nΟ Πλούτωνας που κυβερνάει με σιδερένια πυγμή το ζώδιο του Σκορπιού, του χαρίζει το πολύ έντονο βλέμμα του και την ευαισθησία. Ο Σκορπιός είναι καρμικό ζώδιο, μαζί με την Παρθένο και τους ιχθείς. Ανήκει στην ιερή τριάδα ζωδίων που έχουν να κάνουν με την ζωή και τον θάνατο. Ο Πλούτωνας απαιτεί την αναγέννηση, αφού εξαφανιστούν πριν όλα τα άχρηστα στοιχεία, που με την φθορά τους εμποδίζουν την ζωή. Καθόλου τυχαίο λοιπόν, που ο Αλέκος εύκολα, με μια σαρωτική κίνηση, διέγραψε μονοκοντυλιά την δεδομένη του ζωή, ακριβώς πριν το κατώφλι της τρίτης δεκαετίας της ζωής του, στα 29 του χρόνια, πήρε την μοίρα του στα χέρια του και την έσπρωξε προς την τέχνη.\nΣαν Σκορπιός έχει έντονη επίδραση στους άλλους, αλλάζει τις ζωές τους. Έχει πολύ έντονα συναισθήματα, παρακαταθήκη για έναν ηθοποιό. Και αγαπάει την ζωή σε βαθμό συντριβής. Είναι παράτολμος, ακραίος, τολμηρός. Και πολύ γοητευτικός, εγγενές στοιχείο του Σκορπιού, που έχει καλή σχέση με τον έρωτα.\nΟ Αλέκος έχει πηγαίο, καταπληκτικό χιούμορ και ισορροπεί άψογα τα ακραία στοιχεία του Σκορπιού. Κοιτάει την άβυσσο, αλλά δεν της αφήνεται. Γοητεύεται από το σκοτάδι, αλλά δεν τον καταπίνει. Ξέρει να χειρίζεται τις δυνάμεις της μοίρας. Εδώ, είναι που τον βοηθάει ο Ωροσκόπος του. Είναι Τοξότης και το φλογερό ζώδιο του Δία, της γενναιοδωρίας και της επέκτασης, του χαρίζει πλούσια τα δώρα του.\nΗ μεγάλη αγάπη του Αλέκου για την περιπέτεια και το ταξίδι, έχει την έδρα του εδώ, στον Τοξότη. Το ίδιο και η άνετη, καλόκαρδη και γλυκιά επικοινωνιακή του δεινότητα. Έχει έναν εκπληκτικό τρόπο να είναι ανοιχτός στους πάντες, να είναι πολύ ειλικρινής και πολύ δοτικός. Όλα αυτά, του τα δίνει ο Τοξότης, μαζί με μια έντονη διάθεση αυτοσαρκασμού που τον κάνει ακαταμάχητο.\nΗ μέχρι τώρα πορεία του Αλέκου Συσσοβίτη, με τις άπειρες συμμετοχές και τους πρωταγωνιστικούς ρόλους σε κινηματογράφο, τηλεόραση και θέατρο, είναι ένα απλό προοίμιο της μεγάλης καριέρας που έχει μπροστά του. Καθώς εισέρχεται στην πλήρη ωριμότητα, και καθώς ο Σκορπιός αγαπάει τις προκλήσεις, θα αποδειχτεί πόσο χαλκέντερος και οτρηρός εργάτης του θεάτρου είναι, αμέσως με το 2014. Οι κρίσεις είναι εποχές ξεκαθαρισμάτων. Όσοι έχουν προορισμό και μοίρα τους να υπηρετούν τόσο δύσκολους αφέντες, όπως το θέατρο, δεν έχουν να φοβηθούν τίποτα. Ο Αλέκος Συσσοβίτης έχει μπροστά του μια εκπληκτική χρονιά αστρολογικά, και του ευχόμαστε να την χρησιμοποιήσει για το δικό μας καλό! Μας αρέσει να τον βλέπουμε στη σκηνή!\nΦέτος το ταλέντο του και η απίστευτη εκρηκτικότητα του χιούμορ που διαθέτει, εκράζονται μέσα από την παράσταση του θεάτρου Faust, το οποίο να σημειώσουμε, είναι προσωπικός μόχθος του ακούραστου Αλέκου. Το έργο είναι ενός από τους σημαντικότερους συγγραφείς του αμερικάνικου θεάτρου, του Ντείβιντ Μάμετ. Πρόκειτιαιγια την μαύρη κωμωδία «Τώρα που Γυρίζει», σε σκηνοθεσία Γιάννη Μόσχου και μετάφραση Αντώνη Περη. Τρεις χαρακτήρες, τρεις μεγάλοι ρόλοι, για τον Αλέκο Συσσοβίτη, τον Αλέξανδρο Μπουρδούμη και την Ευτυχία Γιακουμή. Μια παράσταση που κάνει κατάβαση στην αιώνια διαπάλη του εύκολου και του ηθικού, στο να βγάλουμε λεφτά, ή να κάνουμε τα όνειρά μας πραγματικότητα. Και αυτό, μέσα από τον εκρηκτικό χώρο του θεάματος, μιας και ο Αλέκος υποδύεται έναν Διεθυντή παραγωγής σε ένα από τα μεγάλα στούντιο του Χόλυγουντ. Μια πικρή ματιά με άφθονο χιούμορ επάνω στο δίλλημα της επιτυχίας, της ευτυχίας, της αθωότητας και του εύκολου κέρδους. Η παράσταση, έχοντας ακουμπήσει πολλούς από τους προβληματισμούς μιας κοινωνίας που θέλει να αποκτήσει ηθικό πρόταγμα, τώρα που χάθηκαν οι φούσκες των ονείρων, πηγαίνει εξαιρετικά, αποδεικνύοντας ότι οι καλές δουλεές, δεν γνωρίζουν κρίση.\nΑς δούμε τα όσα μας εμπιστεύθηκε με τον πιο αυθόρμητο και ολοκληρωμένο τρόπο, στην συνέντευξη που παραχώρησε στο oroskopos.tv.\nΑλέκο, είχες δηλώσει παλιότερα ότι είχες χάσει πολύ χρόνο, μιας και βγήκες στα 29 σου στον χώρο της υποκριτικής. Το πιστεύεις ακόμα;\nΌχι. Η αλήθεια είναι ότι τα πράγματα έρχονται ακριβώς την ώρα που πρέπει, ούτε πιο νωρίς, ούτε πιο αργά. Λογικό είναι, να λέω ότι θα ήθελα να βγω νωρίτερα, γιατί ακριβώς είναι μια διαδικασία μαγική, που με συνεπαίρνει, έτσι; Είναι ένας δρόμος η υποκριτική, που όταν τον συναντάς, όλα τα άλλα φαίνονται να μην έχουν καμία μαγεία. Αλλά τελικά, υπάρχει ένας μηχανισμός, που μας ξεπερνάει. Είναι η μοίρα, είναι κάτι άλλο, όπως και να έχει το πράγμα, κάποια πράγματα γίνονται και ερήμην μας. Δεν είμαι μοιρολάτρης, μην παρεξηγηθώ, πιστεύω ότι μπορείς να κάνεις πολλά πράγματα στη ζωή σου με την θέλησή σου, να πάρεις αποφάσεις. Αλλά υπάρχει το άγνωστο, το αφανέρωτο. Οι άνθρωποι θέλουν να τα ελέγξουν όλα, από φόβο. Το άγνωστο φοβίζει. Εγώ για να είμαι ειλικρινής, τα πάω καλά με το περίεργο γύρισμα της μοίρας, με το απροσδόκητο. Και το δέχομαι. Έτσι έγινε και με τον κινηματογράφο. Αυτός μπήκε στην ζωή μου κι εγώ στην δική του, από μια άγνωστη αιτία.\nΟπότε, δεν θα άλλαζες κάτι στην πορεία σου;\nΑν μπορούσα να κάνω κάτι, θα ήθελα τα χρόνια πριν την πρώτη μου εμφάνιση, να είχα πάει όντως σε μια σχολή. Τεχνικά καθαρά νομίζω ότι θα με βοηθούσε. Ανακαλύπτω μόνος μου πράγματα που αν ήμουν σε μια σχολή, θα τα είχα – eεύχομαι – κατακτήσει. Κάποια στιγμή αυτό μου δημιουργούσε αγωνία. Iσως να είχα και περισσότερες ευκαιρίες, αν είχα ακολουθήσει μια πιο ‘ομαλή’ πορεία. Κάνω παραγωγές με πολύ μεγάλο κόστος από άποψη όχι μόνο οικονομική, αλλά και από αγωνία, για να παίξω αυτά που ξέρω ότι μπορώ να παίξω. Ίσως μια σχολή να ήταν κατά κάποιο τρόπο ένα εισιτήριο. Από την άλλη, κάποιοι άνθρωποι που τους εμπιστεύομαι για τις γνώσεις τους, επιμένουν ότι η ακαδημαϊκή προσέγγιση στην υποκριτική, ψαλιδίζει τον αυθορμητισμό.\nΈχεις ακούσει πράγματα που να σε πόνεσαν, για τον τρόπο που μπήκες στον χώρο του θεάματος;\nΜε έχουν πει αλεξιπτωτιστή. Θα σου πω ότι ήμουν και παραμένω αλεξιπτωτιστής, και αυτό συνεπάγεται και πολλούς κινδύνους. Νιώθω τον ίλιγγο κάθε φορά, σε κάθε ξεκίνημα μιας παράστασης. Δεν νιώθω βολεμένος στην δουλίτσα μου πάντα. Αλεξιπτωτιστής πρέπει να νιώθει ο κάθε καλλιτέχνης. .\nΝα υποθέσω ότι έχεις περάσει δυσκολίες, παρά την αγάπη που σου δείχνει ο κόσμος.\nΔυσκολίες ναι, πολλές. Είναι ένας χώρος που παίζουν πολύ μεγάλο ρόλο οι δημόσιες σχέσεις. Είμαι κοινωνικός, αλλά είναι κουραστικο και διαφορετικου αντικειμενου η προσπαθεια να συντηρησεις την επικοινωνια για να αναδειχτει η δουλεια σου. Και είναι κάθε μέρα εξετάσεις η δουλειά του ηθοποιού- και στον χώρο του, και στην κοινωνια. Η αλήθεια είναι ότι μετά από τόσα χρόνια, δεν έρχονται προτάσεις αντάξιες της προσπάθειας που κάνω. Αλλά έχω τον τρόπο, μέσα από τις δουλειές που τις υποστηρίζω με την ψυχη μου, να παίζω και να αποδεικνύω ότι έχω πράγματα να πω.\nΠάντως από κάποιες δύσκολες κριτικές πένες, όπως ο Γιώργος Σαρηγιάννης, είχες από πολύ νωρίς πολύ καλή αποδοχή, σε τίμησαν με καλές κριτικές.\nΝαι, κυρίως στην αρχή, τους προκαλούσε έλξη το παράδοξο βιογραφικό. Δεν έρχονταν να δουν έναν ηθοποιό να παίζει, να καταθέτει την ψυχή του. Και είχαν περίεργες αντιδράσεις. Άλλοι ήταν καπως αρνητικοί, άλλοι καταλάβαιναν ότι κάτι καλο συμβαίνει εδώ, κάτι υπάρχει. Ο Γιώργος Σαρηγιάννης για παράδειγμα που ανέφερες, δεν στάθηκε στο ότι δεν είχα για παράδειγμα θεατρική παιδεία. Είδε τι ψυχή κατεθετα, είδε αυτό που ήμουν, χωρίς να υπολογίζει κανέναν άλλο παράγοντα. Και αυτό, το έβγαλε μετά έντιμα στην κριτική του. Και λέω έντιμα, γιατί αντιμετωπίζει κατά περίπτωση τις παραστάσεις μου. Όταν κάτι δεν του αρέσει, το λέει. Οπότε έχω το δικαίωμα να πω, ότι όταν ελεγε πως ναι, είναι ηθοποιός και μάλιστα καλός-αλήθεια λεει.\nΘες να μου πεις για την «Ελεύθερη Κατάδυση», την ταινία μέσα από την οποία σε γνωρίσαμε;\nΟ Γιώργος ο Πανουσόπουλος, ο σκηνοθέτης της Κατάδυσης. μου έλεγε πάντα: «Αλέκο, να δεις που αυτήν την ταινία θα την θυμάσαι πάντα, την πρωτόλεια, το βάπτισμα του πυρός». Έχει απόλυτο δίκιο. Έχω κάνει πάρα πολλές ταινίες, έχω κάνει τηλεόραση, θέλω να πω, έχω σχέση με τον φακό, αλλά την κατάδυση δεν μπορώ να την ξεχάσω, ήταν κάτι μαγικό. Ο Πανουσόπουλος με την ταινία αυτή, ουσιαστικά με πήρε και με έβαλε σε μια άλλη ζωή. Είναι η ζωή μου πριν και η ζωή μου μετά. Και όντως, είχαμε σε ανθρώπινο πλαίσιο περάσει και τόσο όμορφα, όλο αυτό ήταν κάτι εντελώς μαγικό.\nΜιας και δεν είχες σχέση με την υποκριτική, πώς σε έπεισε;\nΟ συνεργάτης του, ο Μάκης ο Ραζής με είχε δει σε ένα διαφημιστικό του Περράκη που έκανα μια εμφάνιση, έκανα περιστασιακά μόντελιγκ. Τότε έφτιαχνα το σπίτι ενός φίλου στην Μύκονο..\nΤι εννοείς έφτιαχνες ένα σπίτι;\nΕπιμελεια – επιστασια, την ξέρω τη δουλειά, ο πατέρας μου ήταν οικοδομος. Έφτιαχνα το σπίτι του φίλου, καμία προοπτική για κάτι σοβαρό με τον φακό. Μου λέει λοιπόν ο Γαζής, «ξέρεις, ψάχνουμε για έναν μη ηθοποιό, θέλουμε κάποιον που να μην εχει σταθει μπροστα στον φακο. Εσύ είσαι αγουρος, εσένα ψάχνουμε». Δεν το πήρα πολύ σοβαρά στην αρχη, δεν θεώρησα ότι όντως θα βρεθώ να πρωταγωνιστώ, επειδή κάποιος με είδε, έτσι, απλά. Στην Αθήνα όμως, με κάλεσε ο Πανουσόπουλος, στα γραφεία της Φιλμικής Εταιρίας που είχαν με τον Τσεμπεροπουλο, και εκεί άρχισαν όλα.\nΘέλεις να μου πεις για την πρώτη στιγμή που ειδωθήκατε με τον Πανουσόπουλο, την πρώτη επαφή;\nΕντελώς μαγική στιγμή. Περίμενα στην εταιρία, σε μια πολυθρόνα, μπαίνει μέσα ο Γιώργος, γυρίζω, κοιταζόμαστε, και κλειδώνουμε. Δύο στρειτ, μα εντελώς στρειτ άντρες, βρεθήκαμε εντελώς ερωτευμένοι με την πρώτη ματιά. Κάτι το απίστευτο. Χαμογελάσαμε, δώσαμε τα χέρια, αλλά το ξέραμε ότι εκείνη τη στιγμή, κάτι είχαμε πει, κάτι είχε γίνει. Από εκεί και μετά, κάναμε για 6 μήνες δοκιμαστικά. Δεν είχαμε πει το τελικό ΟΚ, τίποτα. Καναμε δοκιμαστικα μέχρι να βρούμε το καταλληλο cast για τους γυναικιους ρόλους Δεν ήξερα, αν θα παιρνα τελικά εγώ τον ρολο . Αλλά αυτά, είναι μοιραία.\nΠοιος ήταν ο λόγος που σε ήθελε τόσο πολύ ο Πανουσόπουλος, σου είπε;\nΉθελε ένα λαϊκό παιδί. Εγώ τότε, αυτό ήμουν, ένα λαϊκό παιδί. Και μάλιστα, όταν μιλούσα, ο λόγος μου έκλεινε προς τα μέσα, δυσκολευομουν να εκφραστώ, δεν ήθελα μάλλον. Μετά δούλεψα και άρχισα να το ελέγχω και να το βελτιωνω- το πώς να με ακούει ο άλλος, αρχικά δεν ήθελα να με ακούει κανείς φαινεται.Χαχα!\nΗ μετέπειτα πορεία σου στο θέατρο;\nΠάλι με έναν τρόπο παράξενο ήρθε. Ήρθε ένας άλλος καλλιτεχνης στην ζωή μου, ο Χουβαρδάς, που έκανε την φοβερή επιτυχια του Θεάτρου Αμόρε. Μ εμπιστεύτηκε. Εγώ ημουν επιφυλακτικος και του έλεγα, «Γιάννη, δεν το έχω, δεν το κατέχω». Αλλά επέμενε,καναμε το δοκιμαστικο και άρχισα να τσιμπάω, πολύ μαγευτική διαδικασία, και τελικά φτάσαμε χωρίς να το καταλάβω στην παράσταση. Μέχρι τότε, εγώ δεν έβλεπα θέατρο, δεν είχα δει παρά κάτι παραστάσεις σαν παιδί, και μάλιστα ντρεπόμουν να είμαι μέσα στην αίθουσα, μου φαινόταν πολύ περίεργο το θέατρο. Αλλά ήρθαν πολύ καλοί ρόλοι, ωραίες παραστάσεις, ο Ορέστης, το Τέλος μιας Σχέσης, ο Δον Κάρλος, τα Καινούρια ρούχα του Αυτοκράτορα. Μεγάλες και σοβαρές παραστάσεις και καταπληκτικοί ρόλοι. Θεωρώ ότι είναι δικαίωμά μου να παίζω στο θέατρο, το έχω κερδίσει με την δουλειά μου. Το μόνο που θέλω, είναι να εξελίσσομαι σαν ηθοποιός, να γίνομαι καλύτερος με κάθε τρόπο.\nΘέλεις να μου πεις τι είναι για σένα η Θεσσαλονίκη;\nΜεγάλη αγάπη! Είναι ο ομφάλιος λώρος μου.\nΗ ποντιακή σου καταγωγή μετράει στην ψυχή σου;\nΕννοείται. Έχω παθολογική αγάπη για τους γονείς μου. Ο πατέρας μου έφυγε, δυστυχώς, ήταν Ηπειρώτης – δυνατη καταγωγή. Η μητέρα μου είναι αξιολάτρευτος άνθρωπος, της έχω μεγάλη αδυναμία. Και το γεγονός ότι είναι από τον Πόντο, με έκανε να δω την ιστορία μας- νιώθω ότι η Κερασούντα, από όπου είναι οι ρίζες μας, η Άγκυρα, όπου εζησε ο παππους μου είναι σημαντικο για μένα. Όπως και η Κοζάνη, που βρέθηκε η γενιά της μητέρας μου, το Τσοτίλι, που όλη μου η οικογένεια έχει μεγάλους δεσμούς με αυτόν τον τόπο. Οι ρίζες μας είναι κομμάτι της ψυχής μας. Οι δικοί μου ηταν πολύ δημιουργικοί άνθρωποι, έντιμοι, κάπως εγωιστές βεβαια σαν φυλη , αλλα πολύ δεμένοι.\nΤο ότι έχεις προσφυγική καταγωγή, σου έχει αφήσει κάποιο βίωμα;\nΊσως, ναι. Το γεγονός ότι δεν κάνω μακροπρόθεσμα σχέδια, ή το ότι είμαι έτοιμος ανά πάσα στιγμή να αντιμετωπίσω την ζωή εφημερα, μάλλον πρέπει να έχει σχέση με την γενιά μου, που βρέθηκε ξεριζωμένη, αλλά τα κατάφερε. Έχω ένστικτο επιβίωσης, ναι. Αγαπάω τον τόπο που μένω, αλλά μπορώ να με φανταστώ οπουδήποτε. Και κυρίως, δεν με φοβίζει καθόλου το μέλλον, καθόλου. Ναι, νιώθω νομάς. Μπορώ να ζήσω οπουδήποτε και οποιαδήποτε στιγμή να ξεκινήσω την ζωή μου από την αρχή. Με μεγαλο κοστος φυσικα γιατι αγαπω την χωρα μας!\nΗ ίδια η Θεσσαλονίκη τι είναι για σένα;\nΕίναι η εφηβεία μου, είναι τα μπαράκια, οι μαγικές νύχτες. Είναι άνθρωποι, αρώματα, αισθήσεις, τα πάντα. Έχω παίξει μουσική σε μπαρ στα 14 με 15 μου, παιδάκι, έχω δουλέψει μπάρμαν – πάλι στην εφηβεία – σε μυθικά μαγαζιά, τι να θυμηθώ… αυτά τα μαγαζιά, είναι και η καρδιά της πόλης. Δούλευα στην Τεκίλα του Δαυίδ, στο Παραμάουντ του Καπετανίδη, του σκηνοθέτη. Ήταν το πρώτο μαγαζί που έπαιζε βίντεο. Έπαιζα μουσική στο Μπελαίρ. Και μία και μόνη φορά έχω πάει στο Μπανάλ. Τρομερό gay μαγαζί, με απίστευτο σόου, εκρηκτική ατμόσφαιρα. Ήταν χρόνια που η Θεσσαλονίκη είχε φωτεινές νύχτες, αν και πάντα έτσι είναι.\nΑνθρωποφαγική. Είναι περίεργη πατρίδα η Ελλάδα και οι Έλληνες. Δες το και ιστορικά. Δες τον Αλκιβιάδη. Να πηγαίνει να γίνεται άνθρωπος αυτών που πριν τους πολεμούσε. Αν και τον σέβομαι τον Αλκιβιάδη απέραντα. Δες τι έγινε με τον πελοποννησιακό πόλεμο. Οι ίδιοι που τσάκισαν τους Πέρσες, μετά σκοτώθηκαν μεταξύ τους. Είναι πολύ σύνθετη η κατάσταση εδώ. Αλλά η Ελλάδα δεν είναι μονο κοινωνια – είναι και ο τόπος . Ο τόπος και οι άνθρωποι μαζί, είναι κάτι πανέμορφο, σύνθετο, δύσκολο, δεν εξηγείται εύκολα. Υπάρχει πολλή ομορφιά στην Ελλάδα.\nΘα συμμετείχες σε αγώνες κοινούς;\nΜε τον τρόπο των διαδηλώσεων, όχι. Μου θυμίζουν λίγο μάζωξη ζώων, δεν μπορώ να μπω κάπου όπου δεν θα είμαι ένα άτομο, θα ανήκω στην μάζα. Και νομίζω ότι δεν είναι και αποτελεσματικό. Δεν κάνεις τίποτα. Άλλους αγώνες, ναι, εννοείται.\nΤην αστρολογία την παρακολουθείς;\nΌχι φανατικά, αλλά έχει ένα ενδιαφέρον η ανάλυση του χαρακτήρα που γίνεται.\nΕσύ, για παράδειγμα, νιώθεις Σκορπιός;\nΝαι, μπορώ να πω ναι.\nΠοια χαρακτηριστικά του Σκορπιού αναγνωρίζεις στον εαυτό σου;\nΕίμαι μοναχικός- παραλληλα κοινωνικος, ανήσυχος, τελειομανής, είμαι ταυτόχρονα ονειροπόλος και πραγματιστής και είμαι ένας παγανιστής του έρωτα!\nΤι εννοείς, πολύ ποιητική έκφραση…\nΕννοώ, καταλαβαίνω τον έρωτα στην ορμητική του διάσταση, συνδεδεμένο με μεγάλες δυνάμεις.\nΟ Σκορπιός λένε ότι είναι και επικίνδυνος. Νιώθεις επικίνδυνος;\nΚαμια φορα.Οι περισσοτεροι μπορουμε να γινουμε αν απειληθει το συμφερον μας. Αλλά το έχω αποδεχτεί και το ελέγχω. Έχω δει ανθρώπους που είναι αρνάκια, να χάνουν εντελώς τον έλεγχο. Όλοι μας έχουμε μια πολύ επικίνδυνη σκοτεινή και άγρια πλευρά. Το να λες ότι δεν υπάρχει, δεν σου κάνει καλό, γιατί κάποια στιγμή θα σε ξαφνιάσει. Δεν θεωρώ ότι είμαι πιο επικίνδυνος από άλλους, απλά, είμαι πιο ειλικρινής ίσως και το δέχομαι.\nΚαι αν χάσεις τον έλεγχο;\nΔεν μου έχει συμβεί. Παλεύω. Όλοι μας είμαστε σε διάλογο με τον εαυτό μας. Αλλά εύχομαι κιόλας να μην μου συμβεί. Προς το παρόν, καλά τα πάω! Αλλά πρέπει να σου πω, ότι είμαι επικίνδυνος και με τον εαυτό μου!\nΈχω πολλές φορές διαμάχη με τον εαυτό μου, και είμαι και παράτολμος. Έχουμε με έναν φίλο κάνει στόχο ζωής αυτά τα ταξίδια στην κεντρική Αφρική. Δεν είναι κάτι πάρα πολύ εύκολο, δεν είναι τουριστικά ταξίδια, είναι κάτι άγριο, με πάει στα όρια. Πανέμορφο, αλλά και άγριο. Αλλά το έχω ανάγκη, ακόμα και αν γίνεται επικίνδυνο.\nΣου αρέσουν τα ταξίδια, να φανταστώ.\nΠάρα πολύ. Θέλω να κάνω τον γύρο του κόσμου, να προλάβω να δω όλη τη γη, αν θα ήταν δυνατόν κάτι τέτοιο. Έχω γνωρίσει ένα ζευγάρι που έχει κάνει τον γύρο του κόσμου, με 25.000 ευρώ, όλα κι όλα. Μιλάμε, σπαρτιάτικη διαβίωση τελείως. Αλλά το ταξίδι δεν είναι μόνον καλοπέραση, είναι αυτογνωσία.\nΤι ρόλο έχει παίξει η σύμπτωση στη ζωή σου;\nΤεράστιο. Από σύμπτωση βρέθηκα στον κινηματογράφο. Από σύμπτωση βρέθηκα στο θέατρο. Την αγαπάω την σύμπτωση, δεν την φοβάμαι. Και την ακολουθώ. Και ερωτικά έχω βρεθεί να έχω σχέσεις από σύμπτωση, από τύχη. Μου αρέσει να ζω έτσι, με την έκπληξη, με γοητεύει. Προκαλώ την τύχη να μου δείξει το πρόσωπό της, μιλάω με την μοίρα. Δεν μου αρέσει μόνο το πρόγραμμα, που αφήνει το τυχαίο έξω από την ζωή. Άσε που δεν γίνεται, αλλά το να νομίζεις ότι μπορείς να προγραμματίσεις τα πάντα, μόνο φόβο βγάζει.\nΥπάρχει κάποια φράση που να σε εκφράζει;\nΚατά καιρούς είναι άλλες οι πολύτιμες εκφράσεις, που έχουν νόημα για μένα. Λογικό δεν είναι; Τώρα, είναι του Σωκράτη, το «Εν Οίδα ότι Ουδέν Οίδα».\nΚοίταξε, επειδή δεν ξεκίνησα λέγοντας ότι εγώ θα γίνω ηθοποιός, ανεκπλήρωτα όνειρα στο θέατρο δεν έχω. Δεν είμαι ο ηθοποιός που θα σου πει «δεν έπαιξα ακόμα Άμλετ». Αλλά όνειρα έχω. Θα ήθελα να γυρίσω τον κόσμο, θα ήθελα ένα μεγάλο και καλά οργανωμένο θέατρο, να υπάρχει ένας χώρος να δουλεύουμε καλές παραστάσεις, και αν τα φερει η ζωη μια καλη συντροφια κι ένα παιδί! Δεν είναι και πολλά!


ΓΥΝΑΙΚΕΙΟ ΤΜΗΜΑ ΣΚΑΚΙΟΥ - Σκακιστικός Όμιλος Περιστερίου\nΓΥΝΑΙΚΕΙΟ ΤΜΗΜΑ ΣΚΑΚΙΟΥ\nΟ Σύλλογός μας στην προσπάθειά του να αναπτύξει το σκάκι θέλει να δημιουργήσει γυναικείο τμήμα στην ομάδα. Ξέρουμε ότι είναι ένα εγχείρημα αρκετά δύσκολο διότι ο γυναικείος πληθυσμός έχει διαφορετικό προσανατολισμό σχετικά με την ενασχόλησή του με τον αθλητισμό.\nΕμείς θέλουμε να εντείνουμε την προσπάθειά μας να προσελκύσουμε το γυναικείο φύλο και να αποδείξουμε ότι το σκάκι μπορεί να γίνει σημείο αναφοράς για ερασιτεχνική ενασχόληση. Είναι ένα άθλημα που προσφέρει το πιο σημαντικό, που είναι η πνευματική καλλιέργεια.\nΘέλουμε να πιστεύουμε ότι μπορούμε να τα καταφέρουμε. Σας περιμένουμε για να σας γνωρίσουμε και να ξεκινήσουμε αυτό το σημαντικό εγχείρημα.\n210-5753713(Τηλ. Συλλόγου) Καθημερινά 6-9, Σάββατο 3-9, Κυριακή 10-1 (μετά από τηλεφωνική συνεννόηση)\n6947-156137 (Κος Ιάκωβος Λαπατάς)


Ο Τσάρλυ σχολιάζει το ντέρμπι του Φαλήρου - Onsports.gr\nOnsports Team\t19 Ιανουαρίου 2011, 21:28\tBLOGS\n/ ΠΑΟΚ\tΟ Τσάρλυ σχολιάζει το ντέρμπι του Φαλήρου\nΣε ένα παιχνίδι που δεν διεκδικεί δάφνες ποιότητας ο ΠΑΟΚ πήρε ένα πολύ καλό αποτέλεσμα...\tΕίχε την τύχη στο «Καραισκάκης» να πετύχει το σημαντικό εκτός έδρας γκολ χωρίς να το κυνηγήσει και πήρε το αβαντάζ πως με λευκή ισοπαλία στην Τούμπα περνάει στους 4 του κυπέλλου. Ο Χάβος παρέταξε στο «Καραισκάκης» μια φοβισμένη παθητική ενδεκάδα. Παίζοντας με τον Σάλπι κορυφή και τον Φωτάκη δεξί εξτρεμ ουσιαστικά στέρησε από μόνος του την δυνατότητα από τους παίκτες του να βγάλουν επιθέσεις. Μου έκανε εντύπωση πως παρότι στα αριστερά ο Ολυμπιακός έχει τον Μπράβο ο Χάβος δεν πήγε τον Βιεϊρίνια πάνω του ούτε για μια στιγμή.\nΟ Ισπανός μπακ εκτός από μόνιμη αχίλλειος πτέρνα του Ολυμπιακού βρέθηκε και σε πολύ άσχημη ημέρα. Στο πρώτο 20λεπτο δυο φορές βγήκε εύκολα στην πλάτη του ο Φωτάκης αλλά επειδή δεν έχει πέταγμα δεν έγινε ευκαιρία. Στο 14λεπτο έκανε χέρι και στο 19ο λεπτό σούταρε ξεψυχισμένα από δεξιά. Με τον τρόπο που παίζει ο Ολυμπιακός αν δεν γίνεις απειλητικός είναι δεδομένο πως θα σου ασκηθεί πίεση. Ετσι σε όλο το πρώτο ημίχρονο η μπάλα παίχτηκε στην περιοχή του ΠΑΟΚ χωρίς οι παίκτες του Βαλβέρδε να επιβάλλουν αυτή την κατοχή με την απόδοσή τους.\nΠαρότι λοιπόν ο Ολυμπιακός στο πρώτο ημίχρονο δεν πήρε ούτε μια ατομική ενέργεια από τους Ριέρα, Ρόμενταλ, Μιραλάς, είχε φέρει το παιχνίδι στο μισό γήπεδο και είχε διαρκώς τον ΠΑΟΚ σε θέση άμυνας. Το γκολ του Μοντεστό στο τέλος του πρώτου ημιχρόνου απλά τιμώρησε τον τρόπο που αντιμετώπιζε μέχρι εκείνο το σημείο το παιχνίδι ο ΠΑΟΚ. Έχω την αίσθηση πάντως πως στο δεύτερο ημίχρονο τιμωρήθηκε η ατολμία του Ολυμπιακού.\nΟι παίκτες του Βαλβέρδε δεν προσπάθησαν να εκμεταλλευτούν τις συνθήκες που είχαν δημιουργηθεί αρκέστηκαν στο 1-0 και δεν πήγαν να καθαρίσουν από το πρώτο ματς την πρόκριση. Παράλληλα, έπαιζαν συνεχώς με τη φωτιά στηριζόμενοι στην επιθετική ατολμία του ΠΑΟΚ είχαν μόνιμα την αμυντική τετράδα ψηλά κάτι που το πλήρωσαν στην φάση της ισοφάρισης. Ο Ολυμπιακός από την στιγμή που είχε το 1-0 έπρεπε ή να συνεχίσει να επιτίθεται για να πετύχει το 2ο γκολ ή να παίξει για να κρατήσει το 1-0 δίνοντας παράλληλα εντολή στην αμυντική τετράδα να παίξει πιο χαμηλά.\nΔεν έγινε ούτε το ένα ούτε το άλλο και ο Βιεϊρίνια μια φορά έφυγε από τα αριστερά μπήκε ανάμεσα στο κεντρικό δίδυμο του Ολυμπιακού έσπασε το τεχνητό οφσάιντ και έδωσε στην ομάδα του ένα αποτέλεσμα που δεν κυνήγησε ποτέ.\tΑθλητικά νέα\nΣυνεχίζει στο τιμόνι ο Πετράκης!\t6 λεπτά πριν\nΑυτοί… απήγαγαν το μέλλον του Παναθηναϊκού\t20 λεπτά πριν\nΣυμφωνία της Ρόμα με Ντι Φραντσέσκο\t32 λεπτά πριν\nΟργή στον ΠΑΟΚ για τις δηλώσεις Τζαβέλλα\t47 λεπτά πριν


Λεηλατημένος ο σιδηροδρομικός σταθμός στο Μελιγαλά - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΕΞΩΦΥΛΛΟΛεηλατημένος ο σιδηροδρομικός σταθμός στο Μελιγαλά\nΛεηλατημένος ο σιδηροδρομικός σταθμός στο Μελιγαλά\nΘλιβερή και απογοητευτική είναι η εικόνα που παρουσιάζουν περιφερειακοί σιδηροδρομικοί σταθμοί στη Μεσσηνία μετά την κατάργηση του τρένου.\nΗ πλειοψηφία τους έχει υποστεί τεράστιες ζημιές και έχει εγκαταλειφθεί οποιαδήποτε συντήρησή τους, έχοντας μετατραπεί σε χώρους που βρίσκουν καταφύγιο παραβατικοί άνθρωποι και άστεγοι. Αποτελούν πλέον απέραντους σκουπιδότοπους και εστίες μόλυνσης.\nΈνας από αυτούς είναι ο σταθμός του ΟΣΕ στο Μελιγαλά, όπου από το 2016 και μετά παρουσιάζει εικόνες λεηλασίας. Στις φωτογραφίες που τράβηξε η κα Ευγενία Ντουραμάκου, κάτοικος της περιοχής, αποτυπώνεται η τραγική κατάσταση που επικρατεί σε αυτόν. Σπασμένες και διαλυμένες κτηριακές υποδομές, λεηλατημένα αρχεία, σκουπίδια και εμφανή σημάδια ότι κάποιοι τον χρησιμοποιούν ακόμα και για κατοικία.\nΝα σημειωθεί ότι ο σταθμός του Μελιγαλά βρίσκεται λίγα μέτρα μακριά από το Γυμνάσιο της πόλης.\nΣτην ίδια κατάσταση βρισκόταν και ο σιδηροδρομικός σταθμός στη Βαλύρα, όμως πέρυσι τον Αύγουστο ο εκεί Σύλλογος Γυναικών ανέλαβε πρωτοβουλία και με τη βοήθεια του Δήμου και κατοίκων της περιοχής κατάφεραν να τον καθαρίσουν και να τον συντηρήσουν.\nΕίναι κρίμα οι εν λόγω χώροι να καταστρέφονται και να παρουσιάζουν τέτοια εικόνα, ενώ θα μπορούσαν να αξιοποιηθούν και να αποτελούν «στολίδια» για τις περιοχές.\nΣυνάντηση προέδρου ΟΣΕ με τον Περιφερειάρχη: Στο προσκήνιο ( ; ) η «ανάσταση» της μετρικής γραμμής


Μάντσεστερ Σίτι - Γουίκομ 6-1: Καθάρισαν με εξάρα οι πολίτες και προκρίθηκαν στους '16' του Carabao Cup '); });\nΘΩΜΑΣ ΤΖΟΥΒΑΡΑΣ 22.09.2021 | 00:06\nΟι παίκτες της Σίτι πανηγυρίζουν το γκολ που σημείωσαν με τη Γουίκομ © 2021 DAVE THOMPSON / AP IMAGES\nΗ Μάντσεστερ Σίτι ήταν καταιγιστική κόντρα στη Γουίκομ, καθώς νίκησε με 6-1 και προκρίθηκε στην επόμενη φάση του Carabao Cup. Είχαν προηγηθεί οι φιλοξενούμενοι στο 22'.\nΗ Μάντσεστερ Σίτι υποδέχθηκε τη Γουίκομ για τη φάση των "32" του Carabao Cup, με τους πολίτες να επικρατούν με 6-1 και να παίρνουν την πρόκριση στην επόμενη φάση.\nΑρχικά η Γουίκομ ήταν εκείνη που έκανε την έκπληξη, καθώς βρήκε δίχτυα στο 22ο λεπτό, χάρη στο τέρμα του Χάνλαν. Οι παίκτες του Γκουαρδιόλα όμως σοβάρεψαν μονομιάς και βρήκαν το γκολ της ισοφάρισης με τον Ντε Μπρόινε στο 29', έπειτα από ασίστ του Φόντεν.\nΣτο 43' οι "πολίτες" πέτυχαν την ολική ανατροπή. Ο Γουίλσον Έσμπραντ έκανε το γύρισμα στον Μαχρέζ κοντά στο ύψος του πέναλτι και αυτός με ωραίο πλασέ έκανε το 2-1.\nΩστόσο οι γηπεδούχοι δεν σταμάτησαν εκεί, με τον Φόντεν να χρίζεται σκόρερ και τον Μαχρέζ να του μοιράζει την ασίστ, στο πρώτο λεπτό των καθυστερήσεων του πρώτου μέρους.\nΣτο δεύτερο μέρος οι παίκτες του Γκουαρδιόλα δεν άφησαν το πόδι από το γκάζι και συνέχισαν με τον ίδιο ρυθμό, αν και άργησαν να πετύχουν το τέταρτο γκολ.\nΟ Φόντεν με καταπληκτική πάσα έβγαλε τον Φεράν Τόρες φάτσα - φόρα με την αντίπαλη εστία και εκείνος από κοντά έκανε το 4-1.\nΣτο 83' ο Ριγιάντ Μαχρέζ πέτυχε και δεύτερο γκολ έπειτα από ασίστ του Ραχίμ Στέρλιγνκ αυτή τη φορά, με τον 19χρονο Κόουλ Πάλμερ να διαμορφώνει το τελικό σκορ, κάνοντας το τελικό 6-1.\nΣτα άλλα παιχνίδια, η ΚΠΡ έκανε την έκπληξη και κέρδισε την Έβερτον στα πέναλτι, με το σκορ της κανονικής διάρκειας να ολοκληρώνεται στο 2-2.\nΗ Στόουκ απέκλεισε τη Γουότφορντ με 3-1 στην έδρα της, ενώ την πρόκριση στην επόμενη φάση πήραν μεταξύ άλλων και οι Μπέρνλι, Μπρέντφορντ, Σαουθάμπτον και Λιντς.\nΣίτι: Στέφεν, Εγκάν Ράιλι, Μπαρνς, Μπέτε, Γουίλσον Έσμπραντ (72' ΜακΆτι), Ντε Μπρόινε, Λαβία, Φόντεν, Μαχρέζ, Στέρλινγκ, Τόρες (71' Πάλμερ)\nΓουίκομ: Στόκντεϊλ, ΜακΚάρθι, Στιούαρτ, Ταφαζόλι, Γιάκομπσον, Ομπίτα, Γκέιπ (75' Σκόβεν), Καϊκάι (68' Χόργκαν), Γουίλερ, Χάνλαν, Ακινφέουα (65' Βόουκς)\nTAGS ΑΓΓΛΙΑ ΜΑΝΤΣΕΣΤΕΡ ΣΙΤΙ ΔΙΕΘΝΕΣ ΠΟΔΟΣΦΑΙΡΟ


BBRKPUZZLE Επέκταση Αρχείου: Τι Είναι & Πώς Να Το Ανοίξετε;\nΑρχική Σελίδα Επεκτάσεων Αρχείων / Όλες Οι Επεκτάσεις / Επέκταση αρχείου BBRKPUZZLE\nΠοια είναι η επέκταση αρχείου BBRKPUZZLE;\nBBRKPUZZLE Σύνοψη Αρχείου\nΗ Επέκταση αρχείου BBRKPUZZLE έχει ένα τύπο/τύπους αρχείου/αρχείων και σχετίζεται με ένα διαφορετικά προγράμματα λογισμικού, αλλά πρωτίστως με το BrainsBreaker που αναπτύχθηκε από τον Juan Trujillo / JTTSoft. Συχνά αυτά μορφοποιούνται ως BrainsBreaker Puzzle Data File. Τα αρχεία BBRKPUZZLE κατηγοριοποιούνται πιο συχνά ως Game Files.\nΤα αρχεία BBRKPUZZLE βρίσκονται σε φορητές και επιτραπέζιες πλατφόρμες και μπορούν να ανοίξουν σε Windows και Mac. Η Βαθμολογία Δημοτικότητας για τα αρχεία BBRKPUZZLE είναι "Χαμηλή", που σημαίνει ότι αυτά τα αρχεία δεν είναι πολύ δημοφιλή.\nΑν θέλετε να μάθετε περισσότερα σχετικά με τα αρχεία BBRKPUZZLE και το λογισμικό που τα ανοίγει, δείτε τις πρόσθετες αναλυτικές πληροφορίες παρακάτω. Επίσης, μπορείτε να μάθετε πώς να αντιμετωπίζετε κάποια βασικά προβλήματα των αρχείων BBRKPUZZLE εάν αντιμετωπίζετε πρόβλημα στο άνοιγμα αυτών των αρχείων.\nΤύποι αρχείων BBRKPUZZLE\nΠρωταρχικός συσχετισμός αρχείων BBRKPUZZLE\nΜορφή Αρχείου: .bbrkpuzzle\nΤύπος Αρχείου: BrainsBreaker Puzzle Data File\nΠαιχνίδι αρχείο δεδομένων που σχετίζονται με BrainsBreaker, ένα πρόγραμμα παζλ υπολογιστή που αναπτύχθηκε από τον Juan Trujillo.\nΔημιουργήθηκε από: Juan Trujillo / JTTSoft\nΚλειδί Εγγραφής: HKEY_CLASSES_ROOT\_.bbrkpuzzle\nΠρογράμματα λογισμικού που ανοίγουν τοBrainsBreaker Puzzle Data File:\nBrainsBreaker από τον Juan Trujillo / JTTSoft\nΔημοτικότητα αρχείου BBRKPUZZLE\nΑντιμετώπιση προβλημάτων κατά το άνοιγμα αρχείων BBRKPUZZLE\nΚοινά προβλήματα κατά το άνοιγμα των αρχείων BBRKPUZZLE\nΤο BrainsBreaker δεν είναι εγκατεστημένο\nΌταν κάνετε διπλό κλικ στο αρχείο BBRKPUZZLE, ενδέχεται να δείτε ένα παράθυρο διαλόγου από το λειτουργικό σας σύστημα το οποίο δηλώνει ότι "Δεν μπορεί να Ανοίξει Αυτόν τον Τύπο Αρχείου". Εάν συμβαίνει αυτό, συνήθως οφείλεται στο γεγονός ότι δεν έχετε τοBrainsBreaker για το %%os%% που είναι εγκατεστημένο στον υπολογιστή σας. Επειδή το λειτουργικό σας σύστημα δεν ξέρει τι να κάνει με αυτό το αρχείο, δεν θα μπορέσετε να το ανοίξετε κάνοντας διπλό κλικ.\nΣυμβουλή: Αν γνωρίζετε κάποιο άλλο πρόγραμμα που μπορεί να ανοίξει το BBRKPUZZLE αρχείο σας, μπορείτε να δοκιμάσετε να το ανοίξετε, επιλέγοντας την εφαρμογή από τα προγράμματα που παρατίθενται.\nΈχει εγκατασταθεί εσφαλμένη έκδοση του BrainsBreaker\nΣε ορισμένες περιπτώσεις, μπορεί να έχετε μια νεότερη (ή παλαιότερη) έκδοση ενός αρχείου BrainsBreaker Puzzle Data File που δεν υποστηρίζεται από την εγκατεστημένη έκδοση της εφαρμογής. Εάν δεν έχετε την σωστή έκδοση του BrainsBreaker (ή οποιοδήποτε άλλο από τα προγράμματα που αναφέρονται παραπάνω), ίσως χρειαστεί να δοκιμάσετε τη λήψη μιας διαφορετικής εκδοχής του, ή μία από τις άλλες εφαρμογές λογισμικού που αναφέρονται παραπάνω. Αυτό το πρόβλημα είναι πιο συνηθισμένο όταν έχετε μια παλαιότερη έκδοση της εφαρμογής λογισμικού και το αρχείο σας δημιουργήθηκε από μια νεότερη έκδοση που δεν μπορεί να το αναγνωρίσει.\nΣυμβουλή: Μερικές φορές μπορείτε να πάρετε μια ιδέα για την έκδοση του αρχείου BBRKPUZZLE που έχετε κάνοντας δεξί κλικ στο αρχείο και, στη συνέχεια, κάνοντας κλικ στις "Ιδιότητες" (Windows) ή "Get Info" (Mac OSX).\nΠερίληψη: Σε κάθε περίπτωση, η πλειοψηφία των προβλημάτων ανοίγματος αρχείων BBRKPUZZLE σχετίζονται με το ότι δεν υπάρχει η σωστή εφαρμογή λογισμικού εγκατεστημένη στον υπολογιστή σας.\nΆλλες αιτίες των προβλημάτων ανοίγματος αρχείων BBRKPUZZLE\nΠαρόλο που μπορεί να έχετε ήδη το BrainsBreaker ή άλλο λογισμικό που συνδέεται με το BBRKPUZZLE εγκατεστημένο στον υπολογιστή σας, μπορεί και πάλι να αντιμετωπίσετε προβλήματα με το άνοιγμα αρχείων BrainsBreaker Puzzle Data File. Εάν εξακολουθείτε να αντιμετωπίζετε προβλήματα κατά το άνοιγμα αρχείωνBBRKPUZZLE, ενδέχεται να υπάρχουν άλλα ζητήματα που σας εμποδίζουν να ανοίξετε αυτά τα αρχεία. Αυτά τα άλλα προβλήματα περιλαμβάνουν (παρατίθενται κατά σειρά από το περισσότερο προς το λιγότερο συχνό):\nΜη έγκυρες αναφορές αρχείων BBRKPUZZLE στο μητρώο των Windows (ο "τηλεφωνικός κατάλογος" του λειτουργικού συστήματος των Windows)\nΤυχαία διαγραφή της περιγραφής του αρχείου BBRKPUZZLE στο μητρώο των Windows\nΕλλιπής ή κακή εγκατάσταση μιας εφαρμογής λογισμικού που σχετίζεται με τη μορφή BBRKPUZZLE\nΤο αρχείο BBRKPUZZLE είναι κατεστραμμένο (θέματα με το ίδιο το αρχείο BrainsBreaker Puzzle Data File)\nΤο BBRKPUZZLE σας έχει μολυνθεί με κακόβουλο λογισμικό\nΤα προγράμματα οδήγησης συσκευών του εξοπλισμού που σχετίζονται με το αρχείο BBRKPUZZLE είναι κατεστραμμένα ή ξεπερασμένα\nΟ υπολογιστής σας δεν διαθέτει επαρκείς πόρους συστήματος για να ανοίξετε τη μορφή BrainsBreaker Puzzle Data File\nΤρόπος επίλυσης προβλημάτων κατά το άνοιγμα αρχείων BBRKPUZZLE\nΕκτελέστε μια σάρωση κακόβουλου λογισμικού του αρχείου BBRKPUZZLE\nΓια παράδειγμα, σε αυτή την εικόνα, έχουμε επισημάνει το αρχείο αρχείο-μουbbrkpuzzle έχοντας κάνει δεξί κλικ στο αρχείο για να δείτε την επιλογή 'Σάρωση με το AVG' στο μενού Αρχείο. Όταν επιλέγεται αυτή η πράξη, το AVG Antivirus ανοίγει και σαρώνει αυτό το αρχείο για τυχόν ιούς.\nΠεριστασιακά μπορεί να αντιμετωπίσετε μια ελαττωματική εγκατάσταση λογισμικού, η οποία μπορεί να οφείλεται σε ένα πρόβλημα που παρουσιάστηκε κατά τη διάρκεια της διαδικασίας εγκατάστασης. Αυτό μπορεί να αποτρέψει το λειτουργικό σας σύστημα από το να συσχετίσει το αρχείο BBRKPUZZLE με τη σωστή εφαρμογή λογισμικού, επηρεάζοντας αυτό που είναι γνωστό ως "συσχετισμοί επέκτασης αρχείου".\nΜερικές φορές, μια απλή επανεγκατάσταση του BrainsBreaker θα λύσει το πρόβλημά σας, συσχετίζοντας σωστά το BBRKPUZZLE με το BrainsBreaker. Άλλες φορές, ένας κακός προγραμματισμός του λογισμικού εκ μέρους του προγραμματιστή λογισμικού μπορεί να προκαλέσει προβλήματα με τους συσχετισμούς των αρχείων, και μπορεί να χρειαστεί να επικοινωνήσετε με τον προγραμματιστή για περαιτέρω βοήθεια.\nΣυμβουλή: Δοκιμάστε την αναβάθμιση στην τελευταία έκδοση του BrainsBreaker για να βεβαιωθείτε ότι έχετε τις τελευταίες ενημερωμένες εκδόσεις κώδικα και τις ενημερώσεις εγκατεστημένες.\nΑποκτήστε άλλο ένα αντίγραφο του αρχείου BBRKPUZZLE\nΜπορεί να φαίνεται πολύ προφανές, αλλά πολλές φορές σας το ίδιο το αρχείοBBRKPUZZLE μπορεί να είναι η αιτία του προβλήματος. Εάν λάβατε το αρχείο ως συνημμένο σε μήνυμα ηλεκτρονικού ταχυδρομείου ή το κατεβάσατε από μια ιστοσελίδα και διακόπηκε η λήψη (π.χ. διακοπή ρεύματος ή άλλος λόγος), μπορεί να έχει καταστραφεί το αρχείο. Εάν είναι δυνατόν, δοκιμάστε να αποκτήσετε ένα άλλο νέο αντίγραφο του αρχείου BBRKPUZZLE και προσπαθήστε να το ανοίξετε ξανά.\nΕνημερώστε τα προγράμματα οδήγησης συσκευών εξοπλισμού που σχετίζονται με το Juan Trujillo / JTTSoft\nΑν το αρχείο BBRKPUZZLEσχετίζεται με ένα κομμάτι εξοπλισμού στον υπολογιστή σας, ίσως χρειαστεί να ενημερώσετε τα προγράμματα οδήγησης συσκευών που συνδέονται με αυτό το κομμάτι εξοπλισμού, προκειμένου να το ανοίξετε.\nΣυμβουλή: Εάν λαμβάνετε ένα μήνυμα σφάλματος που σχετίζεται με ένα αρχείο .SYS όταν προσπαθείτε να ανοίξετε το αρχείο BBRKPUZZLE, είναι πιθανό ότι το πρόβλημα σχετίζεται με κατεστραμμένο ή απαρχαιωμένα προγράμματα οδήγησης συσκευών που πρέπει να ενημερωθούν. Χρησιμοποιώντας ένα λογισμικό ενημέρωσης για τα προγράμματα οδήγησης συσκευών, όπως το DriverDoc μπορεί να βοηθήσει στην ολοκλήρωση αυτής της διαδικασίας πολύ πιο εύκολα.\nΕάν αποτύχουν όλα τα άλλα βήματα και εξακολουθείτε να αντιμετωπίζετε προβλήματα κατά το άνοιγμα των αρχείων BBRKPUZZLE, ενδέχεται να οφείλεται σε έλλειψη διαθέσιμων πόρων του συστήματος. Ορισμένες εκδόσεις των αρχείων BBRKPUZZLE μπορεί να απαιτούν σημαντικούς πόρους (π.χ. Μνήμη/Μνήμη RAM, επεξεργαστική ισχύς) για να ανοίξει σωστά από τον υπολογιστή σας. Αυτό είναι αρκετά συνηθισμένο εάν το υλικό του υπολογιστή σας είναι παλαιότερο, και χρησιμοποιείτε ένα πολύ νεότερο λειτουργικό σύστημα.\nΑυτό το ζήτημα μπορεί να προκύψει όταν ο υπολογιστής σας δυσκολεύεται να συμβαδίσει, επειδή το λειτουργικό σύστημα (και άλλες υπηρεσίες που τρέχουν στο παρασκήνιο), μπορεί να καταναλώνουν πάρα πολλούς πόρους για να ανοίξετε το αρχείο BBRKPUZZLE. Δοκιμάστε να κλείσετε όλες τις εφαρμογές στον Η/Υ σας πριν επιχειρήσετε να ανοίξετε το BrainsBreaker Puzzle Data File. Η απελευθέρωση όλων των διαθέσιμων πόρων στον υπολογιστή σας παρέχει το καλύτερο περιβάλλον για να προσπαθήσετε να ανοίξετε το αρχείο BBRKPUZZLE.\nΕάν έχετε δοκιμάσει όλα τα παραπάνω βήματα και το αρχείο BBRKPUZZLE δεν ανοίγει ακόμα, μπορεί να οφείλεται σε αναβάθμιση υλικού. Στις περισσότερες περιπτώσεις, ακόμα και αν έχετε παλαιότερο υλικό, η επεξεργαστική ισχύς εξακολουθεί να είναι κάτι περισσότερο από επαρκής για τις περισσότερες εφαρμογές χρηστών (εκτός αν κάνετε πολύ εντατικές εργασίες που απασχολούν τους πόρους CPU όπως το 3D απεικόνιση, οικονομική/επιστημονική μοντελοποίηση, ή εντατική εργασία με πολυμέσα). Ως εκ τούτου, είναι πιθανό ότι ο υπολογιστής σας δεν έχει την απαραίτητη ποσότητα μνήμης (που αναφέρεται πιο συχνά ως "RAM", ή μνήμη τυχαίας προσπέλασης) για να ολοκληρωθεί η εργασία ανοίγματος του αρχείου.\nΔοκιμάστε να αναβαθμίσετε τη μνήμη σας για να δείτε αν αυτό σας βοηθά να ανοίξετε το αρχείο BBRKPUZZLE. Αυτές τις μέρες, οι αναβαθμίσεις μνήμης είναι αρκετά προσιτές και πολύ εύκολες στην εγκατάσταση στον Η/Υ ακόμη και για τον απλό χρήστη υπολογιστή. Ως μπόνους, θα δείτε πιθανώς μια ωραία ώθηση στην απόδοση σε άλλες εργασίες που εκτελούνται στον υπολογιστή σας.


Όταν έχεις μάθει να κρύβεσαι... - SPORTSFEED\nΠραγματικά ζηλεύω τον Θοδωρή Σαλαντή και του το έχω πει και προσωπικά. Μπορεί να γράφει ότι θέλει και να μην τον αμφισβητεί ευθέως κανένας για τον πολύ απλό λόγο: Τους έχει ζήσει όλους και όλες από κοντά. Τους γνωρίζει από παμπαίδες και παγκορασίδες. Αν λοιπόν για κάποιους… σύγχρονους η μνήμη τοποθετείται στην έναρξη του ίντερνετ, ο Θοδωρής γνωρίζει το στίβο από την εποχή που η τηλεόραση και η εφημερίδες ήταν ακόμα ασπρόμαυρες…\nΧθες ο Θοδωρής έγραψε στη στήλη του StivosNews, ένα θέμα που αφορά τα σπριντ των 100μ στην Ελλάδα (διαβάστε εδώ) το οποίο μέχρι τη στιγμή που γράφονταν αυτό το κείμενο, είχε διαβαστεί 128.302 φορές (προφανώς κάποιοι το διάβασαν παραπάνω από μία φορά) και προκάλεσε πολλά σχόλια, δίνοντας αφορμή για καθαρά στιβική συζήτηση.\nΗ συγκεκριμένη άποψη του Θοδωρή Σαλαντή, εκφράστηκε τεκμηριωμένα με στοιχεία και καταδεικνύει αυτό ακριβώς που άπαντες γνωρίζουν. Το αν κάποιοι έχουν ενοχληθεί είναι δικαίωμα τους. Κανένας δεν μπορεί να ορίσει την οπτική που βλέπει τα πράγματα κάποιος άλλος. Ωστόσο, εν έτη 2022, ο δημοσιογράφος οφείλει να καταθέτει την άποψη του τεκμηριωμένα.\nΣτο άρθρο 14 του Συντάγματος αναφέρει:\nΈνας νεαρός σπρίντερ (20 ετών), προχώρησε σε μια ανάρτηση στην οποία εκφράζει την άποψη του, όπως έχει το δικαίωμα κάθε πολίτης να κάνει. Σε αυτήν την ανάρτηση που μάλλον δεν άρεσε σε παλιούς πρωταθλητές, μισή ώρα αργότερα πρόσθεσε άλλη μια που είναι η τελευταία από τις τέσσερις εικόνες που συνοδεύουν αυτό το κείμενο. Σε αυτήν προτρέπει το Sportsfeed να σταματήσει να ασχολείται με το στίβο και τις διοικήσεις (!) και να βγάζει μόνο φωτογραφίες (χρήσιμες για τα social media).\nΗ σελιδούλα στην οποία αναφέρεται ο νεαρός σπρίντερ είναι το μοναδικό ΜΜΕ στην Ελλάδα που καλύπτει όλα τα ηλικιακά ευρωπαϊκά και παγκόσμια πρωταθλήματα στίβου. Από Κ18 μέχρι Κ23. Κανένα άλλο ΜΜΕ δεν δαπανά ούτε ένα ευρώ για ηλικιακές διοργανώσεις από το ποδοσφαίρο μέχρι το μπριτζ. Την προβολή που έχουν από το Sportsfeed όλα τα νέα παιδιά από που αγωνίζονται στο στίβο για να κάνουν την υπέρβαση τους, δεν την είχαν ποτέ και ούτε θα την ξαναέχουν αν μια μέρα αποφασίσει το Sportsfeed να σταματήσει τις αποστολές στις ηλικιακές κατηγορίες. Και φυσικά το άδικο της υπόθεσης είναι πως το κάνουμε μόνο για το στίβο. Ούτε για την κολύμβηση, ούτε για το βόλεϊ, ούτε για κανένα άλλο άθλημα. Οι Έλληνες φίλαθλοι αλλά και οι χορηγοί που ψάχνουν αθλητές στις κατηγορίες Κ18 και Κ20, δίχως υπερβολή (το επιβεβαιώνουν άλλωστε και οι ίδιοι οι χορηγοί) γνωρίζουν κατά βάση μόνο στιβικούς.\nΓια τον συγκεκριμένο νεαρό σπρίντερ, το Sportsfeed έχει δεκάδες αναρτήσεις που αφορούν στην προσπάθεια του, τον αγώνα του και τα επιτεύγματά του από τότε που ήταν παίδας.\nΚαι μία σημείωση: Όσοι κάνουν πρωταθλητισμό, επιβραβεύονται σύμφωνα με το χρονόμετρο, τη μεζούρα, τους πόντους, τις νίκες κτλ. Δεν υπάρχει προσπαθειόμετρο για να αναδειχθεί και ο νικητής της προσπάθειας. Κανένας δεν έχει κερδίσει μετάλλιο στην προπόνηση. Όλοι κάνουν την προσπάθεια τους, άλλοι με περισσότερες παροχές άλλοι με λιγότερες.\nΑκόμα και μέσα στην ίδια την ομοσπονδία υπάρχει διαχωρισμός. Χορηγείται με 11.000 ευρώ για Ολυμπιακή προετοιμασία άτομο που δεν αγωνίστηκε καμία φορά μέσα σε ένα χρόνο και δεν είχε καν πρόκριση και η Αντιγόνη Ντρισμπιώτη χωρίς σεντς από τον ΣΕΓΑΣ, ήταν 8η στους Ολυμπιακούς. Τέτοια παραδείγματα υπάρχουν και άλλα αρκετά. Κάποιοι να απολαμβάνουν ευρεία οικονομική στήριξη από την ομοσπονδία και κάποιοι άλλοι να μην εισπράττουν το παραμικρό. Το Sportsfeed πάντα τονίζει και καταδεικνύει τις αδικίες. Δυστυχώς όμως στον ελληνικό στίβο υπάρχουν αρκετοί που αποτυπώνονται επακριβώς στην περίφημη ρήση του Μάρτιν Νίμελερ «Πρώτα ήρθαν…».\nΕπισυνάπτω την ανάρτηση του νεαρού σπρίντερ μόνο και μόνο γιατί τάγκαρε το λογαριασμό του Sportsfeed, στο instagram. Εδώ θα το διαβάσουν οι δεκαπλάσιοι από ότι αν κοινοποιηθεί από το λογαριασμό του site στο instagram.\nΕμείς ποτέ δεν ήμασταν οι λάτρεις του non show…


Πόσα χρήματα άφησε η Έιμι -και σε ποιον; | κοσμικα , gossip | womenonly.gr\nΠόσα χρήματα άφησε η Έιμι -και σε ποιον;\nΠόσο "άξιζε" τελικά η Έιμι;\nΟκτώ μήνες πέρασαν από τον θάνατο της διάσημης τραγουδίστριας και το όνομά της έρχεται ξανά στην επικαιρότητα. Για οικονομικούς λόγους αυτή τη φορά.\nΗ Έιμι Γουάινχαουζ (Amy Winehouse) πέθανε τον περασμένο Ιούλιο μην μπορώντας να τιθασεύσει το πάθος της για το αλκοόλ και τα ναρκωτικά. Ήταν 27 ετών!\nΚαι όπως είναι φυσικό, κανείς σε τέτοια ηλικία δεν φαντάζεται ότι θα "φύγει" οπότε δεν πράττει και αναλόγως.\nΈτσι η Έιμι δεν είχε κάνει διαθήκη. Τι γίνεται όμως με τη σίγουρα μεγάλη περιουσία της; Που πηγαίνουν τα £4 εκατομμύρια (€4,8 εκατομμύρια) που έχει υπολογιστεί ότι "άξιζε" η Έιμι όταν πέθανε;\nΤην απάντηση δίνει η βρετανική εφημερίδα "The Sun", σύμφωνα με την οποία τα χρήματα –τα οποία, παρεμπιπτόντως, έχουν μειωθεί στα £3 εκατομμύρια (€3,6 εκατομμύρια) λόγω φόρων- πηγαίνουν στους γονείς της σταρ, Μιτς (Mitch) και Τζάνις (Janis) καθώς δεν υπήρχε άλλη πρόβλεψη από την Έιμι.\nΌσο για τον πρώην σύζυγο και παντοτινά αγαπημένο –όπως άφηνε να εννοηθεί η ίδια η τραγουδίστρια- Μπλέικ Φίλντερ-Σίβιλ (Blake Fielder-Civil);\nΟι γονείς της Έιμι, Μιτς και Τζάνις Γουάινχαουζ, στέκονται συγκινημένοι στο πρόχειρο "μνημείο" που είχε στηθεί για την κόρη τους, λίγο πριν από τον θάνατό της. Μαζί τους ο τελευταίος σύντροφος της Έιμι, Ρεγκ Τράβις.\nΌσοι ξέρουν, θεωρούν σίγουρο ότι αν η Έιμι είχε κάνει διαθήκη θα του είχε αφήσει κάτι χωρίς αμφιβολία. Όμως, το γεγονός παραμένει πως τόσο ο Σίβιλ, όσο και ο τελευταίος σύντροφος της Γουάινχαουζ, σκηνοθέτης Ρεγκ Τράβις (Reg Travis) έμειναν μόνο με τις… αναμνήσεις τους. Έστω…\nΑπαρηγόρητος ο τελευταίος σύντροφος της Έιμι\nΠατέρας ξανά ο κατάκοιτος πρώην της Γουάινχαουζ\nΞέσπασε ο πρώην της Έιμι για τον χαμό της\nΈκλεψαν το νυφικό της Έιμι Γουάινχαουζ\nΗ Έιμι Γουάινχαουζ πέθανε τίγκα στο αλκοόλ\nΑθηνά Ωνάση: Πού χάθηκε αυτό το κορίτσι;


Barbie Cutie Reveal Κουταβάκι (HHG18/HHG21) - HouseOfToys.gr\nΡακέτες Θαλάσσης-Παιχνίδια Παραλίας\nBarbie Cutie Reveal Κουταβάκι (HHG18/HHG21)\nΚωδ. προϊόντος: 014964\nΚωδ. κατασκευαστή: HHG18/HHG20\nΗ κούκλα Cutie Reveal θα χαρίσει στο παιδί ατέλειωτες ώρες παιχνιδιού δημιουργώντας σενάρια και αλληλεπιδρώντας με το περιβάλλον γύρω του.\nΤο παιχνίδι με κούκλες έχει αποδειχθεί ότι μαθαίνει το παιδί να αναπτύσσει τη δημιουργικότητά του, τη φαντασία του, την ενσυναίσθηση καθώς και δεξιότητες κοινωνικοποίησης ακόμη και όταν παίζει μόνο του.\nΒάρος 0,50 kg\nMattel Barbie Dreamtopia Έκπληξη Γοργόνα Κούκλα Με Πορτοκαλί Ουρά (GJK07/GJK11)\nMattel Barbie Αμέτρητες Κινήσεις - Κούκλα Με Καμπύλες Και Καστανά Μαλλιά FTG80 / FTG84


ΣΟΥΠΕΡ ντέρμπι ΑΠΟΕΛ – Ανόρθωση. Παίξε τώρα στην BET ON ALFA | Goal News Cy\nBETΣΟΥΠΕΡ ντέρμπι ΑΠΟΕΛ – Ανόρθωση. Παίξε τώρα στην BET ON ALFA\nΣΟΥΠΕΡ ντέρμπι ΑΠΟΕΛ – Ανόρθωση. Παίξε τώρα στην BET ON ALFA\nΜια ακόμα εκκρεμότητα κλείνει σήμερα όσον αφορά το πρωτάθλημα CYTA Α’ κατηγορίας. Στις 19:00 στο ΓΣΠ θα γίνει το εξ’ αναβολής ντέρμπι της 5ης αγωνιστικής ανάμεσα στο ΑΠΟΕΛ και την Ανόρθωση που αποκτά πολύ μεγάλη σημασία για τη μάχη του τίτλου.\nΤο μεγάλο ντέρμπι, προσφέρεται από την BET ON ALFA, με ολοκληρωμένες στοιχηματικές επιλογές και πολύ καλές αποδόσεις. Μπορείτε να δείτε τις αποδόσεις στο www.betonalfa.com.cy, ή να επισκεφτείτε ένα από τα πρακτορεία της BET ON ALFA Παγκύπρια και να κάνετε τις επιλογές σας, με τη σφραγίδα αξιοπιστίας της κορυφαίας κυπριακής στοιχηματικής εταιρείας. Μην ξεχνάτε επίσης ότι προσφέρεται το πιο ανταγωνιστικό Cash Out της αγοράς.\nΣαν η ομάδα που έχει τον πρώτο λόγο για τη νίκη με απόδοση 2.10, προβάλλει το ΑΠΟΕΛ που βρίσκεται στην 3η θέση της βαθμολογίας με 34 βαθμούς, η απόδοση για το διπλό της πρωτοπόρου με 39 βαθμούς Ανόρθωσης προσφέρεται στο 3.25, ενώ 3.35 είναι η απόδοση του ισόπαλου αποτελέσματος. Το over 2.5 goals έχει απόδοση 1.80, στο 1.85 προσφέρεται το under 2.5 goals και 1.65 το goal – goal αν πιστεύετε πως θα σκοράρουν και οι δύο ομάδες.\nΣήμερα επίσης θα γίνει και ο επαναληπτικός της φάσης των «16» του κυπέλλου Κύπρου Coca Cola ανάμεσα στον Εθνικό Άχνας και τον Διγενή Μόρφου με ώρα έναρξης τις 14:30. Ο Εθνικός κέρδισε με 3-0 στο πρώτο ματς και είναι φαβορί για τη νίκη και στη σημερινή αναμέτρηση με απόδοση 1.45. Στο 6.30 είναι η απόδοση του διπλού για νίκη του Διγενή και 3.95 το ισόπαλο αποτέλεσμα. Το over 2.5 goals προσφέρεται σε απόδοση 1.90, στο 1.75 είναι η απόδοση του under 2.5 goals είναι 1.75 και στο 2.10 το goal – goal.


Φυσικα, τελειως φυσικα: It's a fire\nΑπό σένα άκουσα πρώτη φορά ονόματα που δεν ήξερα και μετά με στοίχειωσαν.\nΠολλά ονόματα. Δημητριάδης, Χειμωνάς, Νίτσε, Μπαρτ, Μπατάιγ, Φουκώ.\nΈνα ένα μου τρυπάγαν το μυαλό. Και τους χειμώνες.\nΕκείνη η στιγμή που πολλοί παρακαλάνε να τους συμβεί, μου συνέβη μαζί σου. Illumination. Έκλαμψη, επιφώτιση, η στιγμή που ο άξονας του σύμπαντος σταματάει να τρίζει. Η στιγμή που αλλάζει όλες τις στιγμές που θα έρθουν. Που ζητάει δικαίωση από όλες τις στιγμές που θα έρθουν.\nΤα χρόνια πέρασαν, μετά την αρένα με τα λιοντάρια και ασπίδα τα Αποσπάσματα, πίνοντας κρασιά με τους άλλους, ψάχνοντας το βλέμμα μου στο πλήθος, ψάχνοντας το δικό σου παντού. Με τις αναγνώσεις, τις διαρκείς, να κλαίω γιατί έγινα παρατατικός, σε παρακολουθούσα έκθαμβη, ήθελα να σε κλέψω, εσύ κλεφτά με προστάτευες ακόμα κι από μένα την ίδια. Με ασκήσεις πίστης, κεριά που καίγονται πάνω στο χέρι μας, ασκήσεις γραφής, κώδικα που ξέραμε οι δυό μας, τα έργα τα μεγάλα που γι'αυτά γεννήθηκες δεν τα τολμάς, πάντα μαθητευόμενη μαζί σου. Σινεμά, θέατρα, μπαρ, το βράδι που μέθυσα φριχτά και με περιέθαλψες μέχρι ο κόσμος να σταματήσει να γυρίζει μόλις έκλεινα τα μάτια μου. Τα τηλέφωνα. Οι λέξεις. Η επιμονή. Στον Λυκαβηττό, με Portishead, να καπνίζουμε. Αδύνατο να κρυφτώ από τα μάτια σου. Κι ας είχα να τα δω τόσον καιρό.\nΚι εσύ εδώ. Κι εγώ εδώ.\nposted by Μαρκησία του Ο. at 11:28 π.μ.


υγεία | News.kozaninet.gr - Part 2\nPosted by Συντ. Ομάδα On Απρίλιος - 9 - 2011\nPosted by Συντ. Ομάδα On Απρίλιος - 6 - 2011\nTης Τασουλας Kαρααϊσκακη\nΖούμε σ’ ένα βάρβαρο πολιτισμό εκτεταμένου κυνισμού που λογαριάζει τους ηλικιωμένους για «δαπάνη» προς σταδιακή «κατάργηση».\nΕίναι κοινό μυστικό ότι στα δημόσια νοσοκομεία οι γέροντες αποτελούν τη, ναι μεν, πολυπληθή, αλλά τελευταία κατηγορία στην ιεραρχία της περίθαλψης. Ενας υφέρπων ηλικιακός ρατσισμός τούς αποκλείει από την ιατρική εγρήγορση. Η ηλικία τους καθορίζει τον βαθμό ενδιαφέροντος, την ένταση των προσπαθειών, το ξόδεμα των γιατρικών.\nΚι ό, τι λείπει σε επιστημονική μέριμνα καλύπτεται σε παραϊατρική φροντίδα, από μια στρατιά καλοπληρωμένων γυναικών, που αναλαμβάνουν την προσωρινή τους ανακούφιση….. Η υπερκερδοφόρα βιομηχανία που έχει στηθεί από χρόνια σε όλα τα ελληνικά νοσοκομεία, με στόχο την ηρεμία των οικογενειών που δεν έχουν χρόνο ή υπομονή να παρασταθούν στους κλινήρεις ηλικιωμένους τους, δεν συρρικνώνεται ούτε σε εποχή κρίσης. Είναι εντυπωσιακό να βλέπεις πλήθη γερόντων να εγκαταλείπονται, σαν τα φύλλα που πέφτουν, από αμφότερες τις πλευρές. Από θεράποντες και συγγενείς. Διότι έχει συμβεί, γιατροί, πονετικοί κι ακούραστοι, να ανακοινώσουν με ανακούφιση στους οικείους ότι η «κρίση ευτυχώς ξεπεράστηκε» και να λάβουν ως απάντηση μια δυσαρεστημένη σιωπή. Οι υπερήλικες δεν αποτελούν πια την προσωποποίηση της σοφίας, τη φωτισμένη κατάληξη μιας πλούσιας σε εμπειρίες ζωής, αλλά …….βάρος. Κι όμως, για τον Λυκούργο η αδιαφορία προς τους ηλικιωμένους και τους γονείς θεωρείτο κάτι σαν εσχάτη προδοσία (Κατά Λεωκράτους). Για τον Πλάτωνα η άσχημη συμπεριφορά προς τους γονείς ή τους παππούδες θα έπρεπε να τιμωρείται με ισόβια εξορία από την πολιτεία και αποκλεισμό από την ανθρώπινη συντροφιά (Νόμοι).\nΚαι διαγράφεται ένα εφιαλτικό ενδεχόμενο, η ζωή να ωθηθεί στα προκρούστεια πρότυπα μιας νέας ευγονικής, μιας βελτίωσης του πληθυσμού και των οικονομικών δεικτών με «ψαλίδισμα» της ζημιάς από τη διογκούμενη τάξη των άρρωστων, ανήμπορων, αποξενωμένων, μοναχικών γέρων. Ομως έτσι υπάρχει η πιθανότητα να επιβιώσει μόνο το είδος των παραγωγικών προσοδοφόρων νέων και των πλουσίων, που δεν έχουν ηλικία. Μια σύνθεση παράδοξη και καταδικασμένη εξ αρχής.\nHigilight, Γράφουν..., ΠΟΛΙΤΙΣΜΟΣ, υγεία\nΑΠΕΡΑΝΤΟ …ΝΕΚΡΟΤΟΜΕΙΟ ΜΕΘΟΔΕΥΟΥΝ ΟΙ ΔΙΑΣΤΡΟΦΙΚΟΙ ΘΑΝΑΤΕΜΠΟΡΟΙ\nPosted by Συντ. Ομάδα On Απρίλιος - 4 - 2011\nΕν πλήρει αγνοία τους, χωρίς να τους ρωτήσει κανείς για να πάρει την άδειά τους, οι γιατροί θα έχουν προχωρήσει κατά την αυθαίρετη κρίση τους σε… μεταμόσχευση όσων οργάνων του εκλιπόντος ασθενούς επιθυμούν! Θα τεμαχίζουν δηλαδή το πτώμα κατά τις ορέξεις και τις ανάγκες που υφίστανται κατά την άποψή τους, θα αφαιρούν τα χρήσιμα όργανα και ό,τι περισσεύει θα το παραδίδουν στους συγγενείς προς ταφή! Αυτή η συμπεριφορά και δράση ανατριχιαστικής ιατρικής αυθαιρεσίας θα είναι απολύτως νομότυπη βάσει του νομοσχεδίου που προωθεί η κυβέρνηση Παπανδρέου. Με ένα απαράδεκτο νομικό τέχνασμα, το εφεύρημα της «εικαζόμενης συναίνεσης» των πεθαμένων (!), η κυβέρνηση αποφάσισε να νομοθετήσει ότι όλοι οι Ελληνες κατατάσσονται αυτομάτως και αυθαιρέτως στην κατηγορία των… «δωρητών σώματος» – και τα έντεκα εκατομμύρια!\nΗ κυβέρνηση ορίζει δηλαδή ότι όλοι οι πολίτες αυτής της χώρας, από τη στιγμή της ενηλικίωσής τους, είναι δωρητές ανθρωπίνων οργάνων και μάλιστα χωρίς καθόλου να τους ρωτήσει! Μόλις κάποιος πεθάνει δηλαδή το σώμα του ανήκει στο… κράτος, το οποίο διαχειρίζεται (και δυνάμει εμπορεύεται, προσθέτουμε εμείς) τα όργανά του κατά την απόλυτη βούλησή του! Δωρητές οργάνων με το ζόρι σε ένα κράτος που κανένας πολίτης δεν το εμπιστεύεται, βαθύτατα διεφθαρμένο και μισητό από τον κόσμο…\nΜόνο όποιος υποβάλει δήλωση στον Εθνικό Οργανισμό Μεταμοσχεύσεων, αφού προηγουμένως πάει και σε… συμβολαιογράφο (!) ή αστυνομική αρχή για να βεβαιώσει το γνήσιο της υπογραφής του, μπορεί να γλιτώσει μετά θάνατον αυτή τη μεταχείριση. Πόσοι θα το κάνουν; Ουσιαστικά κανένας, το πολύ μερικές χιλιάδες, άντε δεκάδες χιλιάδες άτομα. Ούτε καν θα το μάθουν οι Ελληνες ότι θα υπάρχει τέτοιος νόμος, μέχρι να είναι πλέον πολύ αργά. Να υποστούν δηλαδή τις συνέπειές του στο περιβάλλον τους. Είναι εξοργιστική η εξαπάτηση του πληθυσμού σε ένα τέτοιο θέμα. Πόσω μάλλον που ένας νόμος που βασίζεται στην «εικαζόμενη συναίνεση» των πεθαμένων, θα έχει τερατώδεις παρενέργειες στην εφαρμογή του στην πράξη. Η μετατροπή κάθε νεκρού Ελληνα σε πηγή οργάνων προς μεταμόσχευση θα δώσει αντικειμενικά ώθηση στα κυκλώματα εμπορίας ανθρωπίνων οργάνων.\nΕξαγοράζοντας υπαλλήλους της υπηρεσίας διαχείρισης των τεράστιων πλέον ποσοτήτων ανθρωπίνων οργάνων προς μεταμόσχευση, τα κυκλώματα αυτά θα κατευθύνουν τα μοσχεύματα προς πελάτες τους που θα έχουν χρυσοπληρώσει και μάλιστα όχι μόνο στην Ελλάδα – θα κάνουν και… εξαγωγές σε πλούσιες χώρες του εξωτερικού, όπου φυσικά δεν ισχύουν τέτοιοι νόμοι! Υπάρχουν ακόμη πιο φρικιαστικές δυνατότητες παρεκτροπών. Τα κυκλώματα αυτά να εξαγοράζουν κάποιους επίορκους γιατρούς, οι οποίοι να μην καταβάλλουν κάθε δυνατή προσπάθεια διάσωσης π.χ. βαριά τραυματισμένων νέων σε τροχαία δυστυχήματα, να επέρχεται έτσι ο εγκεφαλικός θάνατος και το κύκλωμα να κατευθύνει τα όργανα του νεκρού προς πελάτες που τα έχουν ανάγκη και έχουν πληρώσει γι’ αυτό. Μέχρι στιγμής τέτοιοι κίνδυνοι δεν υπάρχουν, καθώς οι συγγενείς που θα δώσουν τη συγκατάθεσή τους για τη μεταμόσχευση θα έχουν και άμεση γνώση σε ποιον θα μεταμοσχευθούν τα όργανα του ανθρώπου που έχασαν. Αυτό περιορίζει δραστικά τις δυνατότητες δράσης των κυκλωμάτων εμπορίας ανθρωπίνων οργάνων. Οσο για το γεγονός ότι ελάχιστο τμήμα του πληθυσμού (λιγότερο από το 1%) έχει δηλώσει αυτή τη στιγμή την επιθυμία του να είναι δωρητής οργάνων, αυτό αποτυπώνει τη βαθιά δυσπιστία των Ελλήνων προς τους κρατικούς και ιατρικούς θεσμούς που διαχειρίζονται τις μεταμοσχεύσεις.\nHigilight, Γράφουν..., Πολιτική, υγεία\nPosted by Συντ. Ομάδα On Μάρτιος - 1 - 2011\nMMS,θεραπεύοντας τον HIV και τον καρκίνο\nPosted by Συντ. Ομάδα On Φεβρουάριος - 19 - 2011\nMMS τo θαυματουργό διάλυμα\n(Θαυματοποιό Διάλυμα Μετάλλων) το οποίο, σύμφωνα με τον Τζιμ Χάμπλ, δύο εκατομμύρια άνθρωποι παγκόσμια το έχουν χρησιμοποιήσει με επιτυχία και ταχύτητα στη θεραπεία σε ένα φάσμα σοβαρών ασθενειών και άλλων ιογόνων παθήσεων – με πολύ μικρό κόστος και με σχετικά μικρή δυσκολία.\nΟ δημιουργός του MMS είναι ο Τζιμ Χάμπλ και σχετικές ιστοσελίδες σχετικά μ’αυτόν και το MMS είναι εδώ:\nHigilight, Slide, Video, υγεία\nPosted by Συντ. Ομάδα On Φεβρουάριος - 13 - 2011\nΠολλά γερμανικά ΜΜΕ ασχολούνται συστηματικά και σοβαρά εδώ και ένα χρόνο με την Ελλάδα. Αφορμή είναι η κρίση του χρέους, αλλά τα ερωτήματα δεν αφορούν πάντα μόνο τη δημοσιονομική πολιτική. Πώς νιώθει ο Έλληνας σήμερα;\nΤο ότι η Ελλάδα έχει πτωχεύσει δημοσιονομικά είναι κοινό μυστικό. Το μυστικό είναι για τον έξωθεν παρατηρητή πώς εσωτερικεύει την κρίση ο κάθε ένας ξεχωριστά. Η Süddeutsche Zeitung του Μονάχου όμως αυτό ακριβώς θέλησε στο φύλλο της του περασμένου Σαββατοκύριακου, να διαλευκάνει το μυστικό της ατομικής ψυχολογικής κατάστασης του Έλληνα σήμερα. Γι’ αυτό και δεν αποτάθηκε ούτε σε πολιτικούς, ούτε σε ιεράρχες, ούτε σε αναλυτές. Δεν ήθελε να ακούσει ούτε ένα Ουδέποτε θα πτωχεύσωμεν ούτε ένα Απελθέτω απ’ εμού το ποτήριον τούτο ούτε ένα Εν οίδα ότι ουδέν οίδα. Αποτάθηκε σε ένα συγγραφέα, μια πόρνη και μια ψυχοθεραπεύτρια.\nΟι μαρτυρίες για το σήμερα…Λέει λοιπόν ο συγγραφέας Πέτρος Μάρκαρης: «Πολιτικοί δέχονται επιθέσεις σε εστιατόρια, πρόσφατα εμφανίστηκε μια αφίσα με ονόματα δημοσιογράφων και τη φράση ΄Μας πρόδωσαν΄ σαν να τους επικηρύσσει, οδηγοί αρνούνται να πληρώσουν τα διόδια και ξυλοφορτώνουν τους ταμίες, υπάρχει μια προϊούσα βαναυσότητα της καθημερινότητας, μια εγωιστική μορφή αντίστασης που θέτει σε κίνδυνο τη δημοκρατία.» Λέει η πρόεδρος του Σωματείου Εκδιδομένων Προσώπων Δήμητρα Κανελλοπούλου για τους πελάτες της: «Ή δεν τους σηκώνεται καθόλου ή είναι σκληρός σαν από μπετό, το νοιώθεις ότι ακόμα κι όταν κάνουν σεξ σκέφτονται τις πιστωτικές κάρτες τους. Το στρες για τα λεφτά τους έχει βάλει τα δυο πόδια σ’ ένα παπούτσι, πιο πολύ απ’ ότι παλιότερα η ηθική της εκκλησίας.» Λέει τέλος η ψυχοθεραπεύτρια Ευγενία Γεωργαντά για τον ρόλο της κρίσης στις συζητήσεις με όσους ζητούν τη βοήθειά της: «Στην ουσία όλοι οι ασθενείς μου είναι κολλημένοι στο στάδιο της άρνησης, πολύ μακριά από τη φάση της αποδοχής… Το ίδιο και στη δημόσια συζήτηση. Πάντα φταίνε οι άλλοι. Όλοι συμπράττουν στη διαφθορά, δεν πληρώνουν φόρους, αλλά υπεύθυνοι είναι οι άλλοι. Γραπωνόμαστε από το συναίσθημα ότι μας έχουν πληγώσει, η κυρία Μέρκελ ή η Ευρώπη.»\n…και η διαίσθηση για το αύριο\nΑν αποφασίσουμε ότι μας αρκούν αυτές οι τρεις μαρτυρίες, τότε σε ποια φάση βρίσκεται σήμερα ο μέσος Έλληνας; Βρίσκεται στη φάση του ανεπεξέργαστου σοκ, σαν να γκρεμίστηκε το σπίτι και κοιτάς τα ερείπια και δεν θέλεις ακόμα να το πιστέψεις και νοιώθεις κάτι ανάμεσα σε παραλυσία και οργή. Ακριβώς ανάμεσα σ’ αυτά τα δύο, ανάμεσα στην παραλυσία και την οργή. Τα επόμενα στάδια της εσωτερίκευσης ενός τραύματος είναι η θλίψη, η αποδοχή και η λογική επεξεργασία. Στους νότιους λαούς μάλλον η αρχική άρνηση διαρκεί περισσότερο, οι βόρειοι λαοί μάλλον ρέπουν στο στάδιο της θλίψης και της κατάθλιψης. Με δυο λόγια, και χωρίς ακόμα τις σχετικές μαρτυρίες συγγραφέων και ιατρών, μόνο από εσωτερική διαίσθηση, μας φαίνεται ότι πίσω από την κρούστα της άρνησης η ευέλικτη ψυχοσύνθεση του Έλληνα επεξεργάζεται κιόλας την κρίση και ποιος ξέρει ίσως μας αιφνιδιάσει με απρόσμενες λύσεις.\nHigilight, Γράφουν..., Οικονομία, υγεία\nPosted by Συντ. Ομάδα On Φεβρουάριος - 2 - 2011\nPosted by Συντ. Ομάδα On Ιανουάριος - 25 - 2011\nHigilight, Video, Νέα Τάξη, υγεία\nΜηχανικά διαχωρισμένο κοτόπουλο…\nPosted by Συντ. Ομάδα On Οκτώβριος - 19 - 2010\nΑν νομίζετε πως αυτό που απεικονίζεται στη φωτογραφία είναι παγωτό, κάνετε μεγάλο λάθος.\nΠρόκειται για μηχανικά διαχωρισμένο κοτόπουλο που χρησιμοποιείται από τα fast food για chicken nuggets και μπιφτέκια. Επίσης, χρησιμοποιείται για…\nεπεξεργασμένα προϊόντα κοτόπουλου που βρίσκουμε στα σουπερ μάρκετ.\nΑφού αφαιρεθούν τα βασικά κομμάτια κρέατος από το κοτόπουλο, όλα τα υπόλοιπα κομμάτια όπως κόκκαλα, εντόσθια κ.τ.λ. τοποθετούνται σε ένα ειδικό μηχάνημα, το οποίο τα πιέζει και τα πολτοποιεί με αποτέλεσμα τη ροζ μάζα που μοιάζει με παγωτό.\nΣτη συνέχεια και εξαιτίας των βακτηρίων που συγκεντρώνει, το μηχανικά διαχωρισμένο κοτόπουλο πλένεται με αμμωνία. Τέλος, του δίνεται τεχνητά η γεύση κοτόπουλου και βάφεται με συνθετικό χρώμα.\nPosted by Συντ. Ομάδα On Σεπτέμβριος - 2 - 2010\nΤο τσιγάρο, το κάπνισμα, είναι μια συνήθεια κακή, ένα πάθος επιβλαβές, ένας εθισμός που μπορεί να οδηγήσει σε τραγικά αποτελέσματα, μια εξάρτηση ανθυγιεινή. Ισως και αντιαισθητική.\nΕπειδή, δε, δεν ξεχνάμε από πού έλκει την καταγωγή της όλη αυτή η πολυδιαφημιζόμενη (και ζωγραφισμένη με τα χρώματα της φιλανθρωπίας) αντικαπνιστική «σταυροφορία», δεν μπορούμε να μη σημειώσουμε ότι ο «θατσερισμός», με τις δικές του απαγορεύσεις κατά του καπνίσματος, ουδέποτε κατεγράφη ως φιλάνθρωπος πολιτική…\nΟχι μόνο γιατί ο «Θείος Σαμ», αμείλικτος ων απέναντι στο τσιγάρο, δε φαίνεται να πολυβασανίζεται με το ερώτημα τι θα συμβεί στην υγεία των ανθρώπων (όσων δηλαδή ανθρώπων επιβιώνουν των «παράπλευρων απωλειών»), ούτε όταν ρίχνει βόμβες με απεμπλουτισμένο ουράνιο στα Βαλκάνια, ούτε όταν βομβαρδίζει με βόμβες φωσφόρου τη Φαλούτζα, ούτε όταν ελέγχει το 95% της παγκόσμιας παραγωγής οπίου, μέσω του Αφγανιστάν…\nΑυτός ο θανάσιμος εχθρός, όμως, πέρα από μια «απενοχοποιημένη» φόρμουλα για ένα νέο εισπρακτικό κυνηγητό εναντίον των «παρανομούντων», γίνεται δυο φορές πιο επικίνδυνος στα χέρια των επιτελείων του «σωφρονισμού» μας.\nΤα «σωφρονιστήρια», με πρόσχημα ακόμα και το κάπνισμα εθίζουν την κοινωνία στο χαφιεδισμό. Εφτασαν να διαφημίζουν στα ΜΜΕ τετραψήφιους αριθμούς για να καταδίδουν οι «νομοταγείς» τους «λάθρα καπνίζοντες»…\nΟ αγώνας και η απόφαση για την απαλλαγή από αυτόν τον βραχνά, όμως, δεν μπορεί παρά να είναι (και πρέπει να είναι) μια συλλογική και ατομική επιλογή, που αντανακλά τη συνειδητή χειραφέτηση από επιβλαβή πάθη και εξαρτήσεις και όπου η οργανωμένη πολιτεία θα στέκεται αρωγός – με όλα τα μέσα – της απεξάρτησης. Οχι «δεσμοφύλακας».\nΟι καπνιστές – όσοι έχουν σώας τα φρένας – αισθάνονται (αισθανόμαστε) ως μέγιστη υποχρέωση να απαλλάξουν τους εαυτούς τους και τους διπλανούς τους από αυτή την άχρηστη συνήθεια.\nΣτην προσπάθειά τους αυτή δε θα σταματήσουν να θεωρούν και να υπενθυμίζουν ότι επιβλαβές για την υγεία, εκτός του τσιγάρου, είναι το να υφίστανται οι άνθρωποι και την υποκρισία.\nΕπιβλαβές για την υγεία των ανθρώπων είναι το να «φουμάρουν» και το φαρισαϊσμό εκείνων που κόπτονται για την υγεία του λαού. Του λαού που – οι ίδιοι οι οποίοι ενδιαφέρονται για την υγεία του – τον έχουν ρίξει στη «γόπα», στην «τράκα» και που τον γύρισαν στην εποχή που τα περίπτερα, λόγω της φτώχειας, πούλαγαν τα τσιγάρα χύμα…\nHigilight, Γράφουν..., υγεία\nPosted by Συντ. Ομάδα On Σεπτέμβριος - 1 - 2010\nΒέβαια το ότι ως «ευρωπαϊκή χώρα» είμαστε ουραγοί σε όλα τα υπόλοιπα επίσης και αυτό δεν έχει σημασία.\nΟμως γιατί η «φιλεύσπλαχνη» κυβέρνηση δεν ενδιαφέρεται για τους θανάτους απο τροχαία που είναι σαφώς πολλαπλάσιοι στους τριτοκοσμικούς ελληνικούς αυτοκινητόδρομους;Εχει και εκεί «ευαισθησία» με την συνεχόμενη αύξηση των διοδίων όπου μπορείς να σκοτωθείς άνετα αφού όμως πρώτα πληρώσεις το αντίτιμο.\nΓιατί δεν νοιάζεται για τους θανάτους απο αναβολικά που έχουν γεμίσει τον αθλητισμό και ξεφτιλίζουν την χώρα με τα γνωστά γεγονότα των «Ολυμπιονικών» που τρομάρα τους αντί να τους ρίξουν κλωτσιές τους έχουν ακόμα και τους ΠΛΗΡΩΝΟΥΜΕ ως Έλληνες και Ελληνίδες αξιωματικούς.\nΝοιάζονται όμως για την υγεία μας….Την υγεία μας που αν πάθουμε τίποτα θα κληθούν να αναλάβουν τα δημόσια-επιχειρήσεις νοσοκομεία και όσα εξοικονομήσαμε απο το κάπνισμα θα τα δώσουμε σε κάποιο γιατρό που θα απλώσει το χερι σαν φτυάρι γιατί πως να το κάνουμε η «ευαισθησία» σε αυτή την χώρα κοστίζει ειδικά αν είσαι φτωχός Ελληνας εργαζόμενος και όχι κάτοικος συγκεκριμένων περιοχών ή λαθρομετανάστης.\nHigilight, Επικαιρότητα, υγεία\nΜια σκυλίσια διαταραχή άγχους στο Ιράκ\nΗ Τζίνα ήταν ένα παιχνιδιάρικο γερμανικό λυκόσκυλο δύο χρόνων, όταν στάληκε στο Ιράκ για να βοηθήσει στις αποστολές των Αμερικανών για ανεύρεση βομβών, αφού εκπαιδεύτηκε να οσμίζεται και να ξετρυπώνει εκρηκτικά υλικά. Συμμετείχε σε έρευνες από πόρτα σε πόρτα και υπήρξε μάρτυρας σε όλων των ειδών τις εκκωφαντικές εκρήξεις.\nΣύμφωνα με προχθεσινή είδηση αμερικανικού ειδησεογραφικού πρακτορείου, είχε ενσωματωθεί σε μια μονάδα στην πρώτη γραμμή του μετώπου και η δουλειά της ήταν να ερευνά για εκρηκτικά, μετά που οι στρατιώτες εισέβαλλαν σε ένα σπίτι.\nΤα στρατεύματα χρησιμοποιούσαν κάποιες φορές, θορυβώδεις, εκτυφλωτικές χειροβομβίδες και οι άντρες άνοιγαν πόρτες με κλοτσιές – η Τζίνα, σε μια περίπτωση, βρισκόταν σε ένα κονβόι στρατιωτικών οχημάτων, όταν ένα από αυτά κτυπήθηκε από αυτοσχέδια βόμβα.\nΤο σκυλί επέστρεψε πέρσι στο Κολοράντο, στις ΗΠΑ, φοβισμένο και πανικόβλητο, μετά από έξι μήνες παραμονής στο Ιράκ. Όταν οι εκπαιδευτές του επιχειρούσαν να το οδηγήσουν σε ένα κτίριο, αντιστεκόταν και αρνιόταν να περπατήσει. Όταν εισερχόταν στο κτίριο, έβαζε την ουρά στα σκέλια και ξάπλωνε στο πάτωμα. Κρυβόταν κάτω από έπιπλα ή σε μια γωνιά για να αποφύγει τους ανθρώπους, είπε ο αρχιεκπαιδευτής της Έρικ Χέινς στην αεροπορική βάση Πέτερσον.\nΜεταξύ μας τώρα, βρίσκω υγιή την αντίδραση της Τζίνα, να μη θέλει δηλαδή να βλέπει μπροστά της ανθρώπινα όντα, παρά το ότι στρατιωτικός κτηνίατρος διέγνωσε μετα-τραυματική διαταραχή άγχους – μια κατάσταση που οι ειδικοί υποστηρίζουν ότι μπορεί να πλήξει τους σκύλους, όπως ακριβώς τους ανθρώπους.\n«Ήταν τρομοκρατημένη, φοβόταν τους πάντες, αποσύρθηκε εντελώς από την κοινωνία και περνούσε σίγουρα αυτήν τη διαταραχή», ανέφερε ο Χέινς, που δούλεψε με 100 σκύλους σε 12 χρόνια ως εκπαιδευτής. Πρόσθεσε ότι είδε σκύλους να συνταράζονται από το ψυχικό αυτό τραύμα, αλλά κανέναν τόσο άσχημα, όσο η Τζίνα.\nΑλλά, όπως είπε, σήμερα, ένα χρόνο αργότερα, είναι ευτυχώς σε διαδικασία αποθεραπείας. Συχνές βόλτες ανάμεσα σε φιλικά πρόσωπα και η σταδιακή επαφή με τους θορύβους της στρατιωτικής ζωής, συμβάλλουν στο να ξεπεράσει τους φόβους της. Ο Χέινς, όπως και η αξιωματικός Μελίντα Μίλερ, που είναι η εκπαιδεύτριά της τους τελευταίους τρεις μήνες, περιέγραψαν την πρόοδό της «καταπληκτική».\nΗ μετατραυματική διαταραχή άγχους είναι επιβεβαιωμένη ανάμεσα στους Αμερικανούς στρατιώτες που επιστρέφουν από τους πολέμους του Ιράκ και του Αφγανιστάν, αλλά η ύπαρξή της σε ζώα, είναι λιγότερο εμφανής και ξεκάθαρη.\nΟ στρατός καθορίζει το άγχος ως μια κατάσταση που αναπτύσσεται μετά από ένα τραύμα απειλητικό για τη ζωή.\nΤα θύματα υποφέρουν τρεις μορφές εμπειριών πολύ μεταγενέστερα, ακόμα και σε ασφαλές περιβάλλον.\nΕπανειλημμένα βιώνουν ξανά το τραύμα σε εφιάλτες ή σε ζωντανές μνήμες. Αποφεύγουν καταστάσεις ή συναισθήματα που τους θυμίζουν το γεγονός και νιώθουν συνεχώς ότι απειλούνται.\nΟι εκπαιδευτές καλόπιαναν την Τζίνα και την έβγαζαν σε περιπάτους, αφού προηγουμένως έστελναν κάποιον μπροστά, για να δίνει λιχουδιές σε περαστικούς, που με τη σειρά τους, της τις πρόσφεραν καθώς περνούσε δίπλα τους. Την έμαθαν να ξεπερνά το φόβο της και να περπατά ανάμεσα σε πόρτες, με το να βάζουν κάποιον που τον γνωρίζει, στην άλλη άκρη, που την «αντάμειβε» με παιχνίδι. Τη βοήθησαν να μπαίνει σε κτίρια, με τις ίδιες τεχνικές.\nΆρχισε να μαθαίνει ότι δεν απειλείται από όλους όσους συναντά και να γίνεται κοινωνική ξανά, ενώ επέστρεψε σε μερικά από τα καθήκοντά της, ερευνώντας αυτοκίνητα για εκρηκτικά στο Πέτερσον ή σε άλλες γειτονικές στρατιωτικές εγκαταστάσεις. Τελικά θα είναι έτοιμη να επιστρέψει στο είδος των επικίνδυνων καθηκόντων που είχε στο Ιράκ, σε ένα χρόνο από τώρα.\nΘα είναι σε θέση να μπαίνει άφοβη και χωρίς ψυχικές ταλαντεύσεις σε ναρκοπέδια, παγιδευμένα κτίρια και σε άλλους χώρους όπου οι άνθρωποι στήνουν θανάσιμες ενέδρες για να σκοτώνουν άλλους ανθρώπους.\nΑυτό το λένε ανάρρωση, οι εκπαιδευτές της, αλλά για να είμαι ειλικρινής, εμένα μου φαίνεται επιδείνωση της κατάστασής της, εφόσον είναι το πλησιέστερο σημείο σε ό,τι διεστραμμένο οι άνθρωποι θεωρούν φυσιολογικό.\nHigilight, ΗΠΑ, υγεία


Η περίπτωση Τσιτουρίδη και τα διλήμματα του πρωθυπουργού | ΤΟ ΠΑΡΟΝ\nΗ περίπτωση Τσιτουρίδη και τα διλήμματα του πρωθυπουργού\nΥποχρεώθηκε σε παραίτηση, άδικα ίσως, μια και πρόκειται για διαδεδομένη πρακτική μεταξύ επωνύμων, αλλά και καθηγητών (όπως έδειξε η ανάδειξη της αντίστοιχης περίπτωσης του πανεπιστημιακού Σπ. Βούγια και της μετεγγραφής της κόρης του), αλλά έφυγε από την κυβέρνηση. Αρκετό χρόνο αργότερα επανήλθε, έχοντας στο μεταξύ κερδίσει τη συμπάθεια του μεγαλύτερου μέρους της κοινής γνώμης, που ούτως ή άλλως χρησιμοποιεί ανάλογες μεθόδους για να πετύχει μετεγγραφές σπουδαστών, μετακινήσεις στρατευμένων και γενικότερες εκτός νόμου αλλά «όχι και προς θάνατον» διευκολύνσεις.\nΠάλι όμως ήρθε η υπόθεση της ΜΕΒΓΑΛ και των στελεχών της ΝΔ και της Επιτροπής Ανταγωνισμού να τον χτυπήσει. Κουμπάρος του ενεχόμενος στην υπόθεση, φίλοι και συνεργάτες του διορισμένοι σε επιτροπές αξιολόγησης διαγωνισμού οι ίδιοι από τον Σ. Τσιτουρίδη. Κάτι δεν πάει καλά.\nΉ ενέχεται και ο ίδιος ή δεν ξέρει να διαλέγει συνεργάτες. Αυτό συζητά η λίγο πριν ευνοϊκή γι’ αυτόν κοινή γνώμη και εκείνος καλείται να δώσει μια λύση, διευκολύνοντας το «αφεντικό» του, κι επειδή στην πολιτική -τυπικά- δεν υπάρχουν αφεντικά αλλά πολιτικοί προϊστάμενοι και αρχηγοί, διευκολύνοντας τον αρχηγό και φίλο του Κ. Καραμανλή. Η παραίτηση -δεύτερη φορά μέσα στην ίδια κυβερνητική θητεία- θα είναι (αν δεν έχει ήδη συμβεί) μια πράξη θαρραλέα, αλλά συγχρόνως είδος πολιτικής ταφόπλακας για τον εκ Κιλκίς καταγόμενο πολιτικό.\nΟ «λοχαγός» του νεοκαραμανλισμού θα περάσει στην ιστορία ως παραιτούμενος εν μέσω σκανδάλων ασχέτως αν φταίει αυτός ή όχι, αν ενέχεται ή όχι. Και τούτο είναι κάτι που δεν προδιαγράφει ανθόσπαρτη πολιτική πορεία. Αν πάλι δεν παραιτηθεί, ο πολιτικός του αρχηγός και πρωθυπουργός της χώρας θα βρεθεί στη δύσκολη θέση να παραδεχθεί διά των πράξεων και επιλογών του ότι διατηρεί στη θέση του μέλος της κυβέρνησης επειδή είναι φίλος του και τον εμπιστεύεται. Και ναι μεν ο ελληνικός λαός έχει αποδείξει (στην περίπτωση του Ανδρέα Παπανδρέου) ότι εκτιμά τους πολιτικούς που δεν «αδειάζουν» τους φίλους τους όταν τα βρουν δύσκολα, αλλά εδώ μοιάζει να επικρατεί η λογική της «σημαίας». Ότι δηλαδή αυτή η κυβέρνηση εξελέγη με σημαία τη διαφάνεια και τον πόλεμο στη διαφθορά, άρα δεν μπορεί να είναι διστακτική στην πάταξη των κρουσμάτων με οποιοδήποτε κόστος, ακόμα κι αν αυτό περιλαμβάνει εμμέσως τη σύγκρουση με προσωπικούς φίλους του πρωθυπουργού. Είναι προφανές ότι τόσο ο κ. Τσιτουρίδης όσο και ο πρωθυπουργός έχουν ένα δύσκολο πρόβλημα μπροστά τους. Ίσως άθελά του ο βόρειος πολιτικός αναδειχθεί σε ένα είδος πολιτικής Ιφιγένειας προκειμένου να καταδειχθεί πόσο σκληρός και άτεγκτος είναι ο πρωθυπουργός, ακόμα και αν πρόκειται για φίλους του, ακόμα κι αν δεν έχουν προσωπική ευθύνη αυτοί οι φίλοι του. Τα αποτελέσματα των όποιων επιλογών θα κριθούν, θα φανούν στις επόμενες εκλογές. Μια νέα εκλογική νίκη της ΝΔ μπορεί να χρειάζεται μεγαλύτερες θυσίες απ’ όσες περίμεναν οι φίλοι της.\nΥποχρεώθηκε σε παραίτηση, άδικα ίσως, μια και πρόκειται για διαδεδομένη πρακτική μεταξύ επωνύμων, αλλά…


ΣΕΡΒΙΤΟΡΟΣ - NewsIT\nΣάλος έχει προκληθεί στην Αλβανία με ένα βίντεο που κυκλοφορεί στα social media. Ένας σερβιτόρος λίγο πριν σερβίρει υπουργό ένα πιάτο ζυμαρικών με σολωμό φτύνει μέσα σε αυτό. Ο σερβιτόρος μιλά στην κάμερα του κινητού του τηλεφώνου και βρίζει σκαιότατα τον υπουργό. Λέει μεταξύ άλλων: «Σα δεν ντρέπεται που παρήγγειλε ένα απ’ τα πιο ακριβά ... Περισσότερα\nΛάρισα: Οι σερβιτόροι άναψαν φωτιές! Ο έλεγχος έγινε τη στιγμή που δεν ήθελε με τίποτα ο ιδιοκτήτης\nΝέα πρόστιμα και λουκέτα στη Λάρισα μετά από ελέγχους για την τήρηση των μέτρων, για τον περιορισμό της διασποράς του κορονοϊού. Σε μία περίπτωση αιτία ήταν οι σερβιτόροι… Κατά το διάστημα 3-5 Ιουνίου η Εθνική Αρχή Διαφάνειας σε συνεργασία με αστυνομικούς της ΕΛ.ΑΣ και σε συντονισμό με το Υπουργείο Υγείας και το Υφυπουργείο Πολιτικής Προστασίας ... Περισσότερα\nViral το βίντεο με τον άτυχο Έλληνα σερβιτόρο!\nΈλληνας σερβιτόρος προσπάθησε να αφήσει τον καφέ σε τραπέζι πελατών και έγινε viral με μία λάθος κίνηση. Κάποιοι το πήγαν ένα βήμα παρακάτω… Το βίντεο με τον σερβιτόρο που προσπάθησε να αφήσει τον καφέ σε τραπέζι πελατών αλλά εξαιτίας των γαντιών το ποτήρι έπεσε πάνω στον άτυχο πελάτη, έχει γίνει viral από το πρωί της ... Περισσότερα\nΕρώτηση προς τον Νίκο Παππά κατέθεσαν 21 βουλευτές της ΝΔ για τις αποκαλύψεις του Τύπου σχετικά με τις δραστηριότητες του Μάνου Πετσίτη.\nΚόντρα Παππά – ΝΔ για τον “σερβιτόρο που μπαινοβγαίνει στο Μαξίμου”\nΔιαστάσεις παίρνει η αντιπαράθεση για τον Μανώλη Πετσίτη, που -σύμφωνα με δημοσιεύματα- από σερβιτόρος έγινε στέλεχος επιχειρήσεων και "μπαινοβγαίνει στο Μαξίμου".\nΠάτρα: Ο σερβιτόρος έκρυβε ένα φοβερό μυστικό – Πάγωσε ο εργοδότης και οι συνάδελφοί του!\nΟ σερβιτόρος ήταν συνήθως χαμογελαστός και πάντα τυπικός στη δουλειά του. Η αποκάλυψη της αλήθειας ήρθε να σοκάρει τους πάντες...\nΠάργα: Ο σερβιτόρος και ο σεφ έκαναν έξαλλο τον εστιάτορα – Απολύσεις μετά τις σκηνές απείρου κάλλους!\nΟ σερβιτόρος και ο σεφ πίστευαν πως ήταν μόνοι στην κουζίνα αλλά έκαναν λάθος. Ο ιδιοκτήτης άρχισε να βγάζει καπνούς από τα αυτιά του...\nΚρήτη: Η παραγγελία σε εστιατόριο που σαρώνει το διαδίκτυο – Η ιδιαίτερη σημείωση του σερβιτόρου [pics]\nΜια παραγγελία ταξιδεύει από την Κρήτη στους κόλπους των social media και γίνεται viral. Ο σερβιτόρος πήγε στους πελάτες και έγραψε!\nΑυτός ο πελάτης κατάλαβε ότι ο σερβιτόρος έχει μια δύσκολη μέρα και αποφάσισε να του δώσει ένα γερό ποσό. Δείτε το βίντεο με την αντίδραση του τυχερού σερβιτόρου.\nΒόλος: Η νύχτα που οι δημοτικοί σύμβουλοι έγιναν σερβιτόροι – Μεζέδες και χορός!\nΈνα μεγάλο εορταστικό τραπέζι έστησε χθες το βράδυ ο δήμος Βόλου για τους κατοίκους και τους επισκέπτες της πρωτεύουσας της Μαγνησίας, σε μια εκδήλωση όπως αναφέρει ο δήμος, που εκφράζει το αίσθημα αλληλεγγύης των κατοίκων του Βόλου...\nΣκιάθος: Σοκάρει ο θάνατος σερβιτόρου μπροστά στα μάτια των πελατών – Δάκρυα στην καφετέρια!\nΠάγωσαν οι πελάτες της καφετέριας που έβλεπαν τον σερβιτόρο να πλησιάζει με το δίσκο στα χέρια. Οι γιατροί δεν κατάφεραν να τον επαναφέρουν στη ζωή...


σπιρουλίνα | Articlecube - Ένας νέος πληροφοριοδότης για εσένα!\nTag Archives: σπιρουλίνα\nΗ Σπιρουλίνα ως Υπερτροφή\nPosted on 13 Νοεμβρίου 2013 by admin Posted in Υγεία\t.\nΗ σπιρουλίνα είναι μία πραγματική υπερτροφή που έχει αλλάξει τη ζωή πολλών ανθρώπων, με τα πλεονεκτήματα να είναι αμέτρητα για όσους την καταναλώνουν πράττοντας το παν για να καλλιεργήσουν το θαυματουργό φυτό που λέγεται άλγη. Παρότι υπάρχουν αρκετές εναλλακτικές λύσεις, η σπιρουλίνα σε μορφή σκόνης «επισκιάζει» τα πάντα χάρη στα φυσικά της χαρακτηριστικά.\nΗ σπιρουλίνα προσφέρει ορισμένα οφέλη που όλοι μπορούν να απολαμβάνουν, οπότε επικεντρωθείτε σε αυτά και γενικά έχετε ανοιχτούς τους ορίζοντές σας. Επίσης, η σπιρουλίνα έχει γίνει πολύ γνωστή επειδή καλλιεργείται εύκολα και μπορεί να συλλεχθεί και να καταναλωθεί με ασφάλεια. Μόλις το φυτό συλλεχθεί από το νερό, αποξηραίνεται με διάφορους τρόπους ώστε να μεγιστοποιηθεί η διατήρηση των απαραίτητων θρεπτικών ουσιών, όπως βιταμινών, πρωτεϊνών, μεταλλικών στοιχείων κτλ.\nΗ σπιρουλινα προσφέρει ορισμένα αξιοσημείωτα διατροφικά οφέλη στους ανθρώπους που δεν τρέφονται σωστά, αφού είναι πλούσια σε βήτα καροτίνη, η οποία συμβάλλει στην αντιμετώπιση των προβλημάτων όρασης που οφείλονται στην έλλειψη σε βιταμίνη Α. Επίσης, μία κουταλιά σπιρουλίνα την ημέρα μπορεί να εξαλείψει την έλλειψη σιδήρου, ενώ η σπιρουλίνα αποτελεί την πιο εύπεπτη πρωτεϊνούχο τροφή που υπήρξε ποτέ, ιδιαιτέρως σημαντική για τους ανθρώπους των οποίων το έντερο δεν μπορεί πια να απορροφήσει αποτελεσματικά τις θρεπτικές ουσίες.\nΗ σπιρουλίνα αντιπροσωπεύει ένα εξαιρετικά ενδιαφέρον είδος τροφής για μία σειρά από λόγους, όντας πλούσια σε σίδηρο και πρωτεΐνη, ενώ μπορεί να χορηγείται και σε παιδιά χωρίς κανέναν απολύτως κίνδυνο. Πρόκειται για μία υπερτροφή που, εφόσον χρησιμοποιείται σε τακτική βάση και στη σωστή δοσολογία, μπορεί να επιφέρει μακροχρόνια οφέλη για την υγεία ενός ανθρώπου. Οι λανθασμένες διατροφικές πρακτικές σε συνδυασμό με την εμφάνιση όλο και περισσότερων προβλημάτων υγείας, έχουν στρέψει τους ανθρώπους προς τις «πράσινες» διατροφικές λύσεις, με την σπιρουλίνα να συνιστά μία υπερτροφή που ξετυλίγει το νήμα της μακροζωίας.\nTags: σπιρουλίνα, υγεία\t.


Rains Storm Breaker Unisex 18370 – shopguidegr\nRains Storm Breaker Unisex 18370\nNavy / S - €95,00Navy / M - €95,00Navy / L - €95,00Fossil-Cement / S - €95,00Fossil-Cement / M - €95,00Fossil-Cement / L - €95,00\nΤο Storm Breaker είναι ένα unisex αδιάβροχο με σπορ εμφάνιση και επιπλέον λειτουργικότητα σε βρεγμένο καιρό.\nΤο σχέδιο διαθέτει αδιάβροχο φερμουάρ διπλής κατεύθυνσης, κουκούλα με ενσωματωμένο καπάκι και ανακλαστικές λεπτομέρειες στα κορδόνια περίσφιξης.\nΑυτό το εύκολο, εν κινήσει αδιάβροχο φινιρίζεται με ρυθμιζόμενο στρίφωμα, διπλές συγκολλημένες τσέπες στα πλάγια και ελαστικές μανσέτες.\nΑυτό το αδιάβροχο μπουφάν είναι κομμένο από το χαρακτηριστικό ύφασμα PU της Rains και διαθέτει διπλές συγκολλημένες ραφές. Το φινίρισμα είναι ελαφρύ με απαλή αίσθηση και κομψό ντραπέ.\nΤο μοντέλο έχει ύψος 187 cm / 6′ 2″ και φοράει μέγεθος M\nΑδιάβροχο κλείσιμο με φερμουάρ διπλής κατεύθυνσης\nΚουκούλα με κορδόνι με γείσο\nΠίσω ζυγός με κρυφούς αεραγωγούς\nΔιπλές συγκολλημένες μπροστινές τσέπες\nΤρύπες σε τρύπες βραχιόνων\nΔιπλές συγκολλημένες ραφές\nΡυθμιζόμενο στρίφωμα με μερικώς ανακλαστικό κορδόνι περίσφιξης\nΠλένεται στο πλυντήριο σε κρύο νερό στους 30°C.\nΜην χρησιμοποιείτε στεγανωτικά πρόσθετα.\nΠλένετε με παρόμοια χρώματα.


Έκφραση της Ψυχής ως σύμμαχος της Υγείας… - «Θλίψη και Οργή» - Εφημερίδα ΛΑΟΣ Ημαθίας\nΈκφραση της Ψυχής ως σύμμαχος της Υγείας… - «Θλίψη και Οργή»\n28 Νοε 2017 15:06\nΗ οργή, που βιαζόταν (όπως συμβαίνει πάντα στην οργή χωρίς να ξέρει γιατί), έκανε μπάνιο στα γρήγορα, κι ακόμα πιο γρήγορα βγήκε απ’ το νερό… Αλλά η οργή είναι τυφλή - ή, τέλος πάντων, δεν βλέπει ξεκάθαρα την πραγματικότητα. Έτσι γυμνή και καθαρή, φόρεσε βγαίνοντας απ’ το νερό το πρώτο ρούχο που βρήκε… Και συνέβη εκείνο το ρούχο να μην είναι δικό της αλλά της θλίψης… Κι έτσι, ντυμένη θλίψη, η οργή έφυγε.\nΠολύ ήρεμη, πολύ γαλήνια, διατεθειμένη όπως πάντα να περιμένει σε όποιο μέρος βρίσκεται, η θλίψη τελείωσε το μπάνιο της και- χωρίς καμία βιασύνη - ή, καλυτέρα, χωρίς συναίσθηση του χρόνου που περνάει, τεμπέλικα και αργά, βγήκε από τη λίμνη. Στην όχθη συνειδητοποίησε ότι τα ρούχα της δεν ήταν πια εκεί. Όπως όλοι ξέρουμε, αν υπάρχει κάτι που δεν αρέσει καθόλου στη θλίψη, είναι να μένει γυμνή. Έτσι, φόρεσε το μοναδικό ρούχο που υπήρχε δίπλα στη λίμνη: το φόρεμα της οργής.\nΟ θυμός είναι η πιο συνήθης απάντηση του οργανισμού, όταν έρχεται αντιμέτωπος με κάθε είδους υπαρκτή ή υπονοούμενη απειλή. Είναι μια συναισθηματική κατάσταση οικεία σε όλους μας, καθώς ενεργοποιείται από ποικίλα ερεθίσματα σε κάθε πλαίσιο της καθημερινής εμπειρίας μας. Η άδικη μεταχείριση, η κακόβουλη κριτική, η μη ικανοποίηση προσωπικών αναγκών ή η διάψευση υποκειμενικών προσδοκιών, είναι μερικά παραδείγματα που πυροδοτούν ήπιες έως ανεξέλεγκτες αντιδράσεις θυμού.\nΩστόσο, ο θυμός είναι συχνά ένα αντιδραστικό συναίσθημα στο πρωταρχικό συναίσθημα της θλίψης, της ευαλωτότητας ή του φόβου. Αυτό σημαίνει ότι ο θυμός εμφανίζεται δευτερογενώς και αποτελεί έκφραση της απόπειρας του ατόμου να καλύψει τα άλλα πιο βαθιά συναισθήματα του πόνου, τα οποία αξιολογεί ως απειλητικά ή επώδυνα για να βιώσει. Ο θυμός είναι η μεταμφίεση ενός ανθρώπου που πονά και λειτουργεί ως αντίρροπη δύναμη στα συναισθήματα θλίψης. Είναι ένστικτο ζωής που δίνει την ενέργεια για μάχη και εξισορροπεί την τάση της Θλίψης να αφήνει το τραύμα εκτεθειμένο και το άτομο ευάλωτο να βιώσει τον ψυχικό πόνο που το προκάλεσε.\nΟ θυμός και η θλίψη είναι οι δυο όψεις του ίδιου νομίσματος. Και τα δυο ενεργοποιούνται από την εμπειρία αρνητικών καταστάσεων, και για το λόγο αυτό εύκολα το ένα υποκαθιστά το άλλο. Βέβαια, ο θυμός εκδηλώνεται σε μεγαλύτερη συχνότητα από τη θλίψη, επειδή είναι ευκολότερο για κάποιον να απαντήσει με θυμό, από το αποκαλύψει πως έχει πληγωθεί. Η θλίψη απαιτεί ενασχόληση με το γεγονός ότι έχουμε πληγωθεί και επομένως είμαστε ευάλωτοι και αδύναμοι. Ο θυμός μετατοπίζει το κέντρο της προσοχής από την αίσθηση της προσωπικής ανεπάρκειας σε επιθυμία για επίθεση σε αυτόν που προκάλεσε το συναισθηματικό πλήγμα. Ο θυμός είναι ένας τρόπος διαφυγής από το αποτρεπτικό αίσθημα του πόνου, καθώς αναζητά τους υπαίτιους για τις δυσκολίες που ζούμε και μας διευκολύνει να αποποιηθούμε κάθε ευθύνη για τα κακώς κείμενα. Με το να βρισκόμαστε θυμωμένοι και σε θέση επίθεσης, ουσιαστικά, κατηγορούμε τον άλλο για ό, τι πάει στραβά και έχουμε το άλλοθι πως οτιδήποτε μας συμβαίνει δεν είναι δικό μας λάθος. Μπαίνουμε στο ρόλο του θύματος και αποκτάμε το προνόμιο να παραπονιόμαστε και να κριτικάρουμε, χωρίς να αναλαμβάνουμε την ευθύνη να αλλάξουμε εκείνο που δεν εκπληρώνει τις προσδοκίες μας.\nΕίναι αλήθεια πως είναι ευκολότερο για κάποιον να είναι θυμωμένος από το να αφήσει την αδυναμία του να έρθει στην επιφάνεια. Όμως, είναι πραγματικά χρήσιμο να βρούμε το θάρρος να αναγνωρίσουμε τη θλίψη ή το φόβο που κρύβεται πίσω από κάθε θυμωμένη αντίδραση, την ανασφάλεια που συχνά μεταφράζεται ως αλαζονεία και την αίσθηση της ανεπάρκειας που μεταμφιέζεται ως αγανάκτηση. Ίσως, με μια πιο προσεκτική ματιά να επιβεβαιώσουμε ότι πίσω από τη μάσκα και της δικής μας Οργής ξεπροβάλλει δειλά η Θλίψη.


ΑΠΟΔΡΑΣΕΙΣ ΤΟΥ ΝΟΥ: ΠΑΓΚΟΣΜΙΑ ΗΜΕΡΑ ΠΟΙΗΣΗΣ\n21 Μαρτίου. Εαρινή ισημερία και ταυτόχρονα παγκόσμια ημέρα ποίησης. Πόσοι άραγε το ξέρουν; Και κυρίως, ποιους αφορά τελικά; Ο Χάρης Βλαβιανός στο βιβλίο του με τίτλο Ποιον αφορά η ποίηση και με υπότιτλο Σκέψεις για μια τέχνη περιττή, δίνει με το εύρος και το βάθος των γνώσεών του, τη ζωντάνια, το χιούμορ και την καυστικότητα του ύφους του, τη δική του ερμηνεία ή καλύτερα φωτίζει τις παραμέτρους και τους λόγους που η Τέχνη των τεχνών όσο φθίνει και απευθύνεται σε όλο και λιγότερους αναγνώστες ή ζηλωτές, τόσο ανθεί εκδοτικά κερδίζοντας όλο και περισσότερους επίδοξους ποιητές.\nΣτίχοι επί στίχων, ρίμες, τσιτάτα, φράσεις περίτεχνα δοσμένες έχουν κατά καιρούς ειπωθεί για την ανεκτίμητη και μυστηριακή Kυρία των γραμμάτων που θα ήταν κουραστικό και άσκοπο να ξαναειπωθούν απ’ αυτό το post.\nΟ καθένας που καταπιάνεται μαζί της, άσχετα με την αμφιλεγόμενη ποιότητα των γραπτών του, διαισθάνεται τη μέθη και τη δίνη των λέξεων όταν επιχειρεί να αναβαπτίσει σκέψεις, αισθήσεις και παραισθήσεις στο ανεξερεύνητο πηγάδι του λόγου.\nΕίναι μια σχοινοβασία σε τεντωμένο, δυσδιάκριτο σχοινί με την άβυσσο να χάσκει από κάτω, επισφαλής ισορροπία ανάμεσα στο είναι και το μη είναι, στο συμβάν και την οπτασία, στη λογική και την τρέλα.\nΗ ποίηση είναι ίσως η βάρκα της άλλης όχθης του νου για ταξίδι χωρίς επιστροφή. Γιατί κι εδώ Ιθάκη δεν υπάρχει, τα ποιήματα είναι τα δέντρα του Ρίτσου που δε βολεύονται με λιγότερο ουρανό, ή ο καλύτερος τοίχος για να κρύψουμε το πρόσωπό μας, σύμφωνα με τον Αναγνωστάκη.\nΚι όσοι ασχολούνται μαζί της όχι στιγμιαία, σαν αστραποβολίδες που λάμπουν κι αμέσως σβήνουν αλλά συνεχόμενα και επώδυνα, προσπαθώντας να κατασκευάσουν το αμάγαλμα του κόσμου τους με παρρησία και συνέπεια, αυτοί ξέρουν την αναγκαιότητα και τη σημασία της για τη συνέχεια ενός αυθεντικού-ανθρωποκεντρικού πολιτισμού που ίσως καταφέρει να εξασθενήσει τη βαρβαρότητα και την ευτέλεια της ζωής.\nΉ όπως λέει ο Πατρίκιος: Η ποίηση είναι μια λύτρωση ατομική - αν όχι ανάδειξη. Μπορείς μιαν άκρη μόνο της αλήθειας να σηκώσεις, να ρίξεις λίγο φως στην πλαστογραφημένη σου ζωή.\nΑναρτήθηκε από stavronia chris στις 01:36


MWC 2018: η Sony ανακοίνωσε τα Xperia XZ2 και Xperia XZ2 Compact\nΗ Sony αλλάζει ή τουλάχιστον προσπαθεί και σήμερα στα πλαίσια του MWC 2018 στην Βαρκελώνη ανακοίνωσε 2 νέες συσκευές που αποτελούν τα πρώτα βήματα της εταιρείας στο μονοπάτι της αλλαγής: Sony Xperia XZ2 και Sony Xperia XZ2 Compact.\nΈντονες καμπύλες, αψιδωτή πλάτη, γυαλί 2.5D είναι τα βασικά χαρακτηριστικά του αποκαλούμενου "Ambient Flow" σχεδιασμού που εφαρμόζει η Sony στις νέες της συσκευές. Οι έντονες γωνίες που ήταν το βασικό χαρακτηριστικό των προηγούμενων smartphones της Sony πλέον δεν υπάρχουν, αφού επικρατεί η λογική ότι η συσκευή θα πρέπει να έχει σχήμα που επιτρέπει στο χέρι να την αγκαλιάσει πιο εύκολα. Επίσης ο σαρωτής δακτυλικών αποτυπωμάτων βρίσκεται στο πίσω μέρος των συσκευών.\nΤόσο το Xperia XZ2 όσο και το Xperia XZ2 Compact διαθέτουν Gorilla Glass 5 μπροστά, μεταλλικό πλαίσιο, πιστοποίηση IP65/68 και σαφώς μειωμένα bezels. Στο μεγαλύτερο Xperia XZ2 Gorilla Glass 5 υπάρχει και στην πλάτη της συσκευής, το οποίο προκαλεί μια όμορφη αντανάκλαση με το φυσικό φως, αλλά ταυτόχρονα κάνει την συσκευή λίγο πιο επιρρεπή στο να γλυστράει από το χέρι . Η πλάτη του Xperia XZ2 Compact είναι polycarbonate, κάτι που κάνει την συσκευή πιο εύκολα διαχειρίσιμη στο κράτημα.\nΟι αλλαγές όμως δεν σταματάνε εδώ. Και οι 2 συσκευές διαθέτουν οθόνη με την trendy πλέον αναλογία 18:9. Το Xperia XZ2 έχει οθόνη 5.7'', ενώ το Compact πέφτει στις 5''. Και στις 2 περιπτώσεις η οθόνη είναι ανάλυσης FHD+, κάτι που για το Compact μοντέλο αποτελεί μια σημαντική αναβάθμιση σε σχέση με τον προκάτοχό του. Επιπλέον τα νέα panels διαθέτουν HDR πιστοποίηση, ενώ υποστηρίζουν το νέο BT.2020 standard.\nΠάμε τώρα και στην κάμερα, η οποία φαίνεται να είναι η ίδια με αυτή που είχαμε δει στις Xperia XZ1 generation συσκευές. 19Mp, Motion Eye, 1/2.3'' Sony IMX400 αισθητήρας με f/2.0, 5-axis stabilization, hybrid laser/phase detection/contrast AF, burst AF, αισθητήρας IR για εξισορρόπηση του λευκού, LED flash και ειδικό hardware key για την λήψη φωτογραφιών και video. Όλα αυτά είναι χαρακτηριστικά της κάμερας που ήδη διέθετε στα προηγούμενα Xperia XZ μοντέλα, όμως σε συνδυασμό με τον Snapdragon 845 αλλά και το αναβαθμισμένο λογισμικό που θα διαθέτουν οι νέες Xperia συσκευές ο image proccesing αλγόριθμος BIONZ αναβαθμίζεται, κάτι που σύμφωνα με την εταιρεία έχει σαν αποτέλεσμα την καλύτερη απόδοση των χρωμάτων, την καλύτερη αποτύπωση των λεπτομερειών, αλλά και την αισθητή μείωση του θορύβου στις λήψεις που πραγματοποιούνται σε συνθήκες χαμηλού φωτισμού.\nΣτα καινούρια χαρακτηριστικά της κάμερας του Xperia XZ2 και του XZ2 Compact προστίθεται η δυνατότητα λήψης 4K HDR video, κάτι που συναντάμε για πρώτη φορά σε smartrphone. Επιπλέον αναβαθμίζεται η λήψη slo-mo videos, αφού τώρα μπορεί να πραγματοποιηθεί σε ανάλυση 1080p@960fps. Σε αυτό το σημείο όμως να τονίσουμε ότι στις νέες συσκευές δεν άλλαξε το μέγεθος της buffer RAM, κάτι που σημαίνει ότι λήψη slow-mo video μπορεί να πραγματοποιηθεί μόνο με ανάλυση μέχρι και 1080p.\nΑλλαγές έχουν υπάρξει επίσης και στον τομέα του ήχου για τις νέες Xperia συσκευές. Καταρχάς δεν υπάρχει πλέον θύρα για ακουστικά 3.5mm για καμία από τις συσκευές. Από την άλλη οι συσκευές διαθέτουν stereo ηχεία, τα οποία αποδίδουν ως και 40% πιο δυνατά από τα προγενέστερα μοντέλα. Το Xperia XZ2 διαθέτει μάλιστα ένα νέο Dynamic Vibration system. Τι κάνε αυτό με απλά λόγια? Προσομειώνει το μπάσο στον ήχο μέσω δόνησης, ενώ μπορεί να χρησιμοποιηθεί και σε διάφορες εφαρμογές, ενώ ο χρήστης μπορεί ανάλογα την εφαρμογή να ρυθμίσει το επίπεδο αυτής της δόνησης.\nΤο Xperia XZ2 Compact δεν έχει το προαναφερόμενο χαρακτηριστικό, όπως επίσης και το χαρακτηριστικό της ασύρματης φόρτισης (QI wireless charging), κάτι που υποστηρίζεται στο μεγαλύτερο XZ2.\nΑπό την άλλη υπάρχουν αρκετές ομοιότητες μεταξύ των 2 συσκευών σε επίπεδο επεξεργαστή, αφού και στις 2 περιπτώσεις έχουμε Snapdragon 845 συνδυασμένο με 4GB ram και 64GB αποθηκευτικό χώρο, επεκτάσιμο και μέσω κάρτας microSD. Και στις 2 συσκευές θα συναντήσουμε WiFi ac, GPS και Glonass, Bluetooth 5.0, USB 3.1 Type-C. Στην μπαταρία όμως υπάρχει διαφορά καθώς το XZ2 Compact έχει μπαταρία 2870mAh και το XZ2 3180mAh.\nΤο Xperia XZ2 θα είναι διαθέσιμο σε Liquid Black, Liquid Silver, Deep Green (Petroleum Blue) και Ash Pink, ενώ το Xperia XZ2 Compact θα είναι διαθέσιμο σε Black, White Silver, Moss Green και Coral Pink. Και οι 2 συσκευές αναμένονται να είναι διαθέσιμες τέλη Μάρτη με αρχές Απρίλη. Όσο για τις τιμές των συσκευών, δεν υπήρξε κάποια αναφορά προς το παρόν.\n#Sony #SonyXperiaXZ2 #SonyXperiaXZ2Compact #Snapdragon845 #MWC2018


ούρηση | oneirokriths.net\nμακριά μαλλιά στα πόδια\nσκουλαρίκι με διαμάντια\nπηδώντας από τις σκάλες\nφορώντας φόρεμα αποφοίτησης\nΌνειρα για ούρηση\n(7 σημασίες να ονειρεύεσαι την ούρηση)\n…Η ούρηση σε ένα όνειρο σημαίνει σπατάλη χρημάτων με περιττό ή παράνομο τρόπο. Σημαίνει επίσης γάμο με ακατάλληλο ή μη συμβατό άτομο. Η συχνότητα ούρησης σε ένα όνειρο σημαίνει λήψη κανονικού εισοδήματος. Από την άλλη πλευρά, η καταστολή των ούρων σε ένα όνειρο σημαίνει το αντίθετο, ή μπορεί να σημαίνει βιασύνη ή λήψη λανθασμένης απόφασης. Αν κάποιος βλέπει τον εαυτό του να ουρεί σε άγνωστο μέρος, στο σπίτι κάποιου άλλου, σε ένα κατάλυμα, σε μια πόλη κ.λπ. σε ένα όνειρο, μπορεί να σημαίνει συγγένεια με τους ανθρώπους της. Το βρέξιμο ενός σώματος σε ένα όνειρο σημαίνει ένα νεογέννητο στην οικογένεια. Η ούρηση στη θάλασσα σε ένα όνειρο σημαίνει πληρωμή φόρων ή φιλανθρωπία. Η ούρηση σε μια κοιλάδα σε ένα όνειρο σημαίνει επέκταση των απογόνων κάποιου. Το να εκπέμπεις άσχημη μυρωδιά μετά την ούρηση, ενώ άλλοι ψάχνουν με περιφρόνηση σε ένα όνειρο σημαίνει δυσφήμιση ή εκθέτοντας τα δεινά κάποιου στο κοινό. Η κατανάλωση ούρων σε ένα όνειρο σημαίνει την απόκτηση παράνομου εισοδήματος. Εάν κάποιος δει τον υπηρέτη ή τον υπάλληλό του να ουρήσει μέσα σε ένα πηγάδι ή ένα ρέμα σε ένα όνειρο, αυτό σημαίνει ότι κάποιος από την οικογένειά του θα προδώσει τα συμφέροντά του. Η ούρηση σε ένα όνειρο σημαίνει επίσης την εξάλειψη της δυσφορίας….\nΑν ήταν ούρηση σε ένα όνειρο, τότε μπορεί να υποδεικνύει την πραγματική ανάγκη να ουρήσει στη ζωή σας ξύπνημα. Ίσως κοιμάστε καλά, ως εκ τούτου οι φυσικές ανάγκες προωθούνται στα όνειρά σας. Από την άλλη πλευρά, το όνειρο για την ούρηση θα μπορούσε να αντιπροσωπεύει την κατάσταση του μυαλού σας, όπου είστε να απαλλαγούμε από άσκοπα. Αν έχετε δει τον εαυτό σας να ουρεί μπροστά σε άλλους ανθρώπους, τότε σας προτείνω να κάνετε λίγη ιδιωτικότητα στη ζωή σας. Αν δείτε τα ούρα κάποιου άλλου, τότε υποδηλώνει τα πράγματα που αρνήθηκες να πάρεις αυτό το συγκεκριμένο άτομο.\n…(Τουαλέτα) Σε ένα όνειρο, μια τουαλέτα σημαίνει ανακούφιση από την ταλαιπωρία, ικανοποίηση των έμφυτων αναγκών κάποιου, λουτρό, λήψη τελετουργικής πλύσης, ένα μέρος όπου τα μυστικά κάποιου αποκαλύπτονται, ένα μέρος όπου κάποιος κρύβει τα χρήματά του, ένα θησαυροφυλάκιο, ένα κιβώτιο, ένα χώρος ανάπαυσης ή ένα μέρος για να προβληματιστούμε. Το πλύσιμο του δαπέδου της τουαλέτας σε ένα όνειρο σημαίνει φτωχή. Μια πλημμυρισμένη τουαλέτα σε ένα όνειρο σημαίνει αγωνία, εγκυμοσύνη ή ευημερία. Το να πέσεις στην τουαλέτα σε ένα όνειρο σημαίνει φυλάκιση. Ρίχνει μέλι ή γάλα στο μπολ της τουαλέτας, ή ούρηση αίματος σε ένα όνειρο σημαίνει εξωραϊσμός. Το να κοιτάς μέσα στο μπολ τουαλέτας και να βρεις αίμα μέσα του σε ένα όνειρο σημαίνει ότι κάποιος ασχολείται με την απαγορευμένη σεξουαλική επαφή με τη σύζυγό του κατά τη διάρκεια της εμμηνορροϊκής περιόδου. Μια τουαλέτα στο όνειρο αντιπροσωπεύει επίσης έναν φρουρό. (Δείτε επίσης Μπάνιο)…\n…(Κανάλι | Διαδρομή νερού | Κοίτη) Σε ένα όνειρο, ένα κανάλι αντιπροσωπεύει μια γυναίκα, ένα χρήμα ή μια μελετητή. Η εκτέλεση μιας κοίτης ή ενός καναλιού σε ένα όνειρο σημαίνει παντρεμένος, οικοδόμηση μιας επιχείρησης ή θα μπορούσε να σημαίνει εύρεση εργασίας και εξυπηρέτηση της οικογένειας και της κοινότητας. Βλέποντας ένα κανάλι σε ένα όνειρο σημαίνει επίσης τα βάσανα που προκαλούνται από ένα μέλος της οικογένειας κάποιου. Τα κανάλια νερού σε ένα όνειρο αντιπροσωπεύουν υπηρέτες ή οικονόμους. Ένα κανάλι σε ένα όνειρο θα μπορούσε επίσης να σημαίνει μια τουαλέτα, τα λύματα, μια αγορά ή θα μπορούσε να σημαίνει ένα κατάστημα. Έτσι, το σκάψιμο ενός καναλιού σε ένα όνειρο θα μπορούσε επίσης να σημαίνει ευημερία και δαπάνη χρημάτων για τη στήριξη της οικογένειας και των εξαρτώμενων ατόμων. Το κλείδωμα ενός καναλιού σε ένα όνειρο σημαίνει διαζύγιο, χωρισμός μεταξύ συζύγου και συζύγου, διακοπή των δεσμών αίματος κάποιου, εγκατάλειψη της πατρίδας του, ή χωρισμός από τη φυλή κάποιου. Το μπλοκάρισμα ενός καναλιού σε ένα όνειρο σημαίνει επίσης να εγκαταλείψεις τη δουλειά σου ή να ακυρώσεις ένα χρέος ή μπορεί να σημαίνει κλείσιμο μιας επιχείρησης. Το να βλέπεις μια κοίτη να τρέχει μέσα στο σπίτι ενός ονείρου σημαίνει ευλογίες και ευημερία. Η ούρηση σε ένα κανάλι ή μια κοίτη σε ένα όνειρο σημαίνει διάπραξη αμαρτίας, εμπλοκή σε παράνομο ή κακομεταχείριση υπηρέτη. Ένα κανάλι σε ένα όνειρο θα μπορούσε επίσης να αντιπροσωπεύει την οικονόμο που καθαρίζει τη βρωμιά των ανθρώπων, έναν καθαριστή δρόμου ή μπορεί να σημαίνει απαγορευμένο γάμο. Ένα στεγνό κανάλι σε ένα όνειρο σημαίνει διακοπή της επιχείρησης, εμπορεύσιμα εμπορεύματα, μια νεκρή αγορά ή διαφωνία με τη σύζυγό του, που πάσχει από ουροδόχο κύστη ή έχει προβλήματα στα νεφρά. Εάν κάποιος σκάβει ένα κανάλι και κανένα νερό δεν περνά μέσα από ένα όνειρο, αυτό σημαίνει εξαπάτηση….\n(Δείτε επίσης την απέκκριση | Γυάλινη φιάλη | ακαθαρσία | ούρηση)


xanthibasket: ΓΈΘΝΙΚΗ 21/2/2016\nΗ μεγάλη έκπληξη η σπουδαία εκτός έδρας νίκη της ΑΕΚ με τον ΖΕΦΥΡΟ.\nΝίκη για την ΑΣΠΙΔΑ με δραματικό τρόπο . Τραυματισμός του Δ.Καραμπέκη.\nΗ ΣΑΝΤΑ για ένα ακόμη παιχνίδι ήταν κάκιστη και τα προβλήματα γίνονται πιο έντονα.\nΣτο ημίχρονο το σκορ είναι 25-33\n4ο επική μάχη 00,30΄΄ 62-63\nΠαρόλο που στο τρίτο ήταν μπροστά με 12 πόντους στο τέλος η ΑΣΠΙΔΑ ήταν κακή με πολλά λάθη .\nΟ ΓΑΣ προσπάθησε μείωσε στον ένα πόντο και έδωσε διαστάσεις θρίλερ στο παιχνίδι. 00,30 πριν τη λήξη αλλά δεν μπόρεσε να κλέψει την νίκη. Τραυματισμός του Δ,ΚΑΡΑΜΠΈΚΗ στα μέσα του τρίτου δεκαλέπτου. Περαστικά του.\nΜένει δεύτερη και μάλλον μόνη γιατί η πληροφόρηση κάνει λόγο για ήττα της ΧΑΝΘ από τους ΙΚΑΡΟΥΣ.\nΤελικά μένει μόνη δεύτερη η ΑΣΠΙΔΑ μετά την ήττα της ΧΑΝΘ. Μοναδικό δύσκολο εμπόδιο το παιχνίδι εντός με ΓΕΦΥΡΑ.\nΗ ΑΣΠΙΔΑ ξεκίνησε ιδανικά κυριάρχησε με τους Κουτσογιάννη Πετς στην ρακέτα ενώ είχε σε καλή μέρα για μία ακόμη φορά τον Στεφανίδη. Μπορεί να μην σκόραρε ο Χ"Μιχαηλίδης αλλά οργανωτικά και αμυντικά ήταν καταλυτικός. Πολύ καλός και ο Καραμπίνης που κερδίζει έδαφος κάθε παιχνίδι. Αντίθετα ο ΓΑΣ είχε πρόβλημα αλλά μια τελευταία προσπάθεια συν την βοήθεια από την σωστή τεχνική ποινή κατά της Ασπίδας μειώνει σε έξι πόντους. Και το παιχνίδι έγινε ντέρμπι.\nΤριάντα δεύτερα πριν τη λήξη και το σκορ είναι ένας πόντος διαφορά 62-63 που όμως έμενε να είναι και το τελικό γιατί καμιά ομάδα δεν κατάφερε να σημειώσει πόντο.\nΝα ευχαριστήσω τους Γ.Κωτάκη και Νεδήμ από το κλειστό της Κομοτηνής όπως και τους Β.Στοάκη (ΑΕΚ) και Θ.Ερμείδη (ΧΑΝΘ) και Π.Σουλίδη , Ν.Μανάκα (ΣΑΝΤΑ) για την συνεχή πληροφόρηση.\nΜήπως πάει για άνοδο?\nΤέτοια εξέλιξη και σούπερ έκπληξη για την ομάδα της Κομοτηνής. Έχανε με 12 πόντους και κατάφερε να ισοφαρίσει και με μια επική προσπάθεια να προηγηθεί με έξι πόντους αυτή.\n4ο δεύτερα πριν τη λήξη 60-66 με αντιαθλητικό υπέρ της ΑΕΚ.\nΤηλ επικοινωνία με τον Σ.Τελούδη .\nxanthibasket. Συγχαρητήρια Στέλιο .. και τώρα πάτε για άνοδο?\nΣ.Τ Γέλια..... Είπαμε όχι και έτσι.\nxanthibasket Ήσασταν πίσω στο σκορ και καταφέρατε να το γυρίσετε .\nΣ.Τ Δύο φορές βρεθήκαμε πίσω με 12 πόντους αλλά σιγά σιγά και με υπομονή καταφέραμε να μειώσουμε και να περάσουμε μπροστά. Από εκείνο το σημείο και μετά δείξαμε καλό χαρακτήρα και ήρθε η σπουδαί νίκη.\nΉταν ένα παιχνίδι που πήγαινε πόντο πόντο.\nΚρίθηκε στο τελος με τον ΟΡΦΕΑ να σημειώνει 4 τρίποντα σε αντίθεση με την γηπεδούχο που ήταν τραγικά άστοχη στο τέλος.\nΤραυματίστηκε ο Σαμαράς και είναι ο λόγος που δεν έπαιξε στην συνέχεια. Μάλιστα ο τραυματισμός είναι σε παλιό τραύμα που έτυχε επέμβασης πριν ένα χρόνο.\nΠεραστικά στο παλικάρι.\nΓΑΛΑΤΙΣΤΑ -ΧΑΛΚΗΔΟΝΑ 76-78\nΉττα για ΧΑΝΘ ή σπουδαία νίκη για τους ΙΚΑΡΟΥΣ .\nΣχολιασμός για τα παιχνίδια των ομάδων της Καβάλας. ΕΔΩ\nΑνώνυμος 21 Φεβρουαρίου 2016 - 9:19 μ.μ.\nΚριμα ρε Σταθη, κριμα. Ομαδα μοντέλο την εκανες μπο@@@λο.\nΑνώνυμος 22 Φεβρουαρίου 2016 - 8:06 π.μ.\nO karabekis travmatistike 8 lepta prin to telos.\nDimitris Hatziantoniou 22 Φεβρουαρίου 2016 - 10:57 π.μ.\nΛάθος πληροφόρηση είχα . Θα τους απολύσω όλους .....Ευχαριστώ για την διόρθωση.\nΑνώνυμος 22 Φεβρουαρίου 2016 - 11:03 π.μ.\nΧαίρομαι πάρα πολύ που και οι 3 ομάδες της Θράκης τα πηγαίνουν περίφημα στην Γ΄ εθνική. Μπράβο σε όλους. Ένας φοιτητής από Κομοτηνή που έχει αγαπήσει τον τόπο σας.\nΑνώνυμος 22 Φεβρουαρίου 2016 - 11:51 π.μ.\nΜεγάλη κερδισμένη της αγωνιστικής η Ασπίδα.Εχει 33 βαθμούς και η τελευταία ομάδα που πέφτει 22.Με 8 αγωνιστικές να απομένουν,εξασφάλισε και τυπικά την παραμονή!\nΑνώνυμος 22 Φεβρουαρίου 2016 - 12:19 μ.μ.\nΕσύ που ειρωνεύεσαι την Ασπίδα ότι "εξασφάλισε την παραμονή της", κοίτα την ομαδούλα σου (προς Αγία Βαρβάρα σε κόβω) που κοντεύει να πέσει, και άσε τις εξυπνάδες για τις ομάδες που κάνουν πρωταθλητισμό...\nΑνώνυμος 22 Φεβρουαρίου 2016 - 12:28 μ.μ.\nΡε που ειναι τα καλοπαιδα της αγιας βαρβαρας με τον τιτανο-γιγαντο-τεραστιο προπονητη? Μας διασκεδαζατε και μας εχετε λειψει.\nΑνώνυμος 22 Φεβρουαρίου 2016 - 6:02 μ.μ.\nΑδελφέ τεχνική ποινή στην Ασπίδα δεν είχε το ματς.


Επίσκεψη Αγλαΐας Κυρίτση\nστο κέντρο ταυτοποίησης μεταναστών\nκαι προσφύγων στη Σάμο\nΤο κέντρο ταυτοποίησης μεταναστών και προσφύγων στη Σάμο επισκέφτηκε την Κυριακή, 19 Απριλίου 2015, η βουλευτής Επικρατείας του ΣΥΡΙΖΑ, Αγλαΐα Κυρίτση, συνοδευμένη από την Αγνή Καλογερή, πρώην βουλευτή Σάμου του ΣΥΡΙΖΑ και ειδική σύμβουλο του Γ.Γ. νησιωτικής πολιτικής, την Ευγενία Σταθακοπούλου, συντονίστρια της νομαρχιακής του ΣΥΡΙΖΑ Σάμου και τον περιφερειακό σύμβουλο Βορείου Αιγαίου, Αλέξανδρο Σταθακιό.\nΣτη συνάντηση που είχαν με τους αστυνομικούς οι οποίοι εργάζονται στο κέντρο ενημερώθηκαν για τη λειτουργία, τις διαδικασίες που ακολουθούνται, τις συνθήκες διαβίωσης των προσφύγων και μεταναστών, αλλά και για τις ελλείψεις σε προσωπικό και υποδομές. Η κα Κυρίτση δεσμεύτηκε να μεταφέρει στους αρμόδιους υπουργούς τα προβλήματα που επισημάνθηκαν, αναγνωρίζοντας το δύσκολο έργο με το οποίο αναμετριούνται καθημερινά οι εργαζόμενοι στα εν λόγω κέντρα.\nΣε μια περίοδο που το προσφυγικό ρεύμα κορυφώνεται, που καθημερινά το Αιγαίο και η Μεσόγειος μετατρέπονται από θάλασσες ειρήνης σε απέραντα νεκροταφεία απελπισμένων ανθρώπων, είναι επιτακτική ανάγκη το ζήτημα να συνολικοποιηθεί και να αντιμετωπιστεί από την Ε.Ε.\nΗ πολιτική εκμετάλλευση του κύματος των προσφυγικών ροών, όταν, μάλιστα, γίνεται με όρους τηλοψίας είναι επικίνδυνη. Την ώρα που όλος ο κόσμος είναι σοκαρισμένος από τους 900 νεκρούς στη Λαπεντούζα, από τους νεκρούς στη Ρόδο, την ώρα που όλος ο κόσμος συγκινείται και κυρίως έμπρακτα δείχνει την αλληλεγγύη του στης γης τους κολασμένους, είναι ανήθικο και εσκεμμένα αποπροσανατολιστικό να γίνεται συστηματική σπέκουλα πάνω σε αυτό το ζήτημα.\nΌσο οι πόλεμοι στη γειτονιά μας συνεχίζονται, όσο ο ιμπεριαλισμός θα διαλύει, με τις ευλογίες και της Ε.Ε., ολόκληρες περιοχές, τόσο τα προσφυγικά κύματα θα γιγαντώνονται και τόσο η χώρα μας για αντικειμενικούς-γεωγραφικούς λόγους θα δέχεται όλο και μεγαλύτερες ροές.\nΗ πραγματικότητα είναι αμείλικτη και όσοι θολώνουν τα νερά για να αποπροσανατολίσουν αναλαμβάνουν έναν πολύ επικίνδυνο ρόλο. Η επικείμενη έκτακτη σύνοδος κορυφής μπορεί και πρέπει να δώσει άμεσες λύσεις, οι οποίες, όμως, δεν πρέπει να είναι προσχηματικές ή να σπρώχνουν το ζήτημα κάτω από το χαλί.\nΔεν αρκούν οι χρηματοδοτήσεις, δεν αρκούν τα επιμέρους και αποσπασματικά μέτρα, αλλά απαιτούνται κεντρικές και κυρίως συνολικές ευρωπαϊκές πολιτικές.\nΣε καμιά περίπτωση δεν πρέπει να επιτραπεί η συνέχιση της πολιτικής που ακολουθείται όλα αυτά τα χρόνια για το μεταναστευτικό από το διευθυντήριο των Βρυξελλών. Πολιτική, που ενώ ανέχεται –αν δεν επικροτεί και συμμετέχει- τους πολέμους και την ανατίναξη της ευρύτερη γειτονιάς μας, την ίδια ώρα μετατρέπει την Ελλάδα σε αποθήκη εκατοντάδων χιλιάδων απελπισμένων ανθρώπων.\nΗ άμεση αλλαγή του θεσμικού πλαισίου, ώστε τα προσφυγικά κύματα να κατευθύνονται σε όλες τις χώρες της Ε.Ε. και κυρίως η έμπρακτη και με κάθε διαθέσιμο τρόπο καταγγελία των πολέμων και των επεμβάσεων που γεννούν μαζικά και συστηματικά απελπισμένους και ξεριζωμένους είναι το πρώτο αλλά καθοριστικό βήμα. Αντίστοιχα, καίριες παρεμβάσεις επιβάλλεται να γίνουν αφενός και εναντίον όσων εμπορεύονται την ανθρώπινη δυστυχία, διακινητές, κυκλώματα κ.λπ., και αφετέρου προς τις κυβερνήσεις χωρών που στο έδαφός τους δραστηριοποιούνται τα συγκεκριμένα κυκλώματα.\nΟποιαδήποτε άλλη επιμέρους ή αποσπασματική διαχείριση -και μάλιστα με επικοινωνιακούς όρους- που θα συνεχίζει με μικρές τροποποιήσεις τις μέχρι σήμερα ακολουθούμενες πολιτικές όχι μόνο δεν θα αντιμετωπίσει το ζήτημα, απεναντίας θα επιβεβαιώσει το ρόλο που έχουν αποφασίσει οι «εταίροι μας» για την Ελλάδα σε όλα τα επίπεδα.


Η κακοκαιρία χτύπησε την Κέρκυρα - Ποτάμια οι δρόμοι\nΠρώτη καταχώρηση: Δευτέρα, 12 Οκτωβρίου 2020, 21:23\nΉδη αρκετές περιοχές κυρίως στο κέντρο αλλά και δρόμοι σύμφωνα με το corfutvnews.gr, έχουν πλημμυρίσει.\nΗ πυροσβεστική υπηρεσία παρενέβη σε τρεις περιπτώσεις για την άντληση υδάτων σε Σαρόκο, Σιδάρι και Πυργί αλλά και σε Δασιά και Μον Ρεπό για την κοπή δέντρων. Ωστόσο πλημμυρικά φαινόμενα υπήρξαν σε δρόμους στη Σπηλιά, την παλιά πόλη και τη Γαρίτσα, όπου δημιουργήθηκε κυκλοφοριακό κομφούζιο ενώ πλημμύρισαν και επαρχιακοί δρόμοι. Επίσης υπάρχουν διακοπές στην ηλεκτροδότηση σε αρκετά σημεία του νησιού.\nΠυροσβεστική, Αυτοδιοίκηση και σώματα ασφαλείας παραμένουν σε ετοιμότητα για ενδεχόμενο επιδείνωσης των καιρικών συνθηκών, ωστόσο, σύμφωνα με πληροφορίες, οι ενδείξεις που έχει δώσει στην Πυροσβεστική Υπηρεσία η ΕΜΥ δείχνουν πως το κύμα κακοκαιρίας απομακρύνεται σιγά σιγά από το νησί των Φαιάκων.\nΠηγή: corfutvnews, ΕΡΤ\nΤελευταία ενημέρωση: Δευτέρα, 12 Οκτωβρίου 2020, 22:33